Na Kedra I Wiliwili, chapter 16 of the Fijian Bible - with audio narration\nIa, o Kora na luvei Isari, na luvei Koaca, na luvei Livai, o Tacani kei Avirami na luvei Iliavi, kei Oni na luvei Peleci, ka luvei Rupeni, era sa kauti ira na tamata;\n2 era sa qai tucake, me ra saqati Mosese kei na so tale vei ira na Isireli, e ra lewe rua na drau limasagavulu na i liuliu ni veivavakoso, ka ra dui matataka mai na i vavakoso, na tamata era kilai levu.\n3 Era sa soqoni vata mera vorati Mosese kei Eroni, ka tukuna vei rau, "E sa rui sivia na ka o drau kumuna ki vei kemudrau, ni ra sa savasava tu na i vavakoso, o ira vakayadua, ka sa tiko vata kei ira o Jiova. Na cava drau sa rui vakalevulevui kemudrau kina mo drau cecere cake mai na i soqosoqo i Jiova?"\n4 Ia ni sa rogoca o Mosese, sa cuva vakatoboicu e matana;\n5 Ka sa vosa vei Kora kei ira taucoko na nona i lawalawa, ka vaka, "E na mataka ni mataka ena vakatakila o Jiova o cei soti e Nona kei cei e savasava, ka na vakayacori koya me toro voleka mai vei Koya. o koya sa digitaka o Koya e na vakayacora me toro voleka sara mai vei Koya.\n6 "Dou cakava oqo: Dou taura e so na miqa ni ka boivinaka, o iko Kora kei ira kece na nomui lawalawa;\n7 "Dou biuta e loma na bukawaqa kei na ka boivinaka e na mata i Jiova e na siga ni mataka, ka sa na qai yaco na tamata sa digitaka o Jiova e sa na savasava: Sa rui sivia na ka o ni taura vei kemuni, oi kemuni na Livai!"\n8 Sa qai tukuna o Mosese vei Kora, "Dou rogoca oqo, oi kemudou na luvei Livai:\n9 "E ka lailai beka vei kemudou ni o koya na Kalou nei Isireli e sa tawasei kemudou mai na i vavakoso e Isireli, me kauti kemudou vakavoleka mai vei Koya, mo dou mai veiqaravi e na vale ni Kalou, ka mo dou tu ena matadra na i vavakoso mo dou qaravi ira;\n10 "Ia, sa kauti kemudou vakavoleka mai ki vei Koya, oi kemudou kei ira kece na wekamudou, o ira na luvei Livai, kei kemudou? o dou sa gadreva tale tiko beka ga na i tutu vaka Livai?\n11 "Sa kena i balebale o ya ni o iko kei ira na nomu i tokani o ni sa soqoni vata mo ni veivala kei Jiova, o cei beka o Eroni, mo ni vosa kudrukudrutaki koya?"\n12 Sa qai talatala o Mosese me rau kacivi mai o Tacani kei Avirami e rau luvei Iliavi, ka rau tukuna, "E rau sa na sega ni lako mai!\n13 "E ka lailai beka oqo e na nomu sa kauti keimami cake tani mai na vanua e dave kina na wai ni sucu kei na o ni, mo mai vakamatei keimami kina e na vanua liwa oqo, ka mo sa qai cecere tu vei keimami me vaka e dua na ravouvou?\n14 "E se sega mada ga ni o kauti keimami kina vanua e dave kina na wai ni sucu kei na o ni, se mo bau solia vei keimami e so nai votavota ni vanua se na veiwere ni vaini, o na leuta laivi beka na yaloka ni matadra na tamata oqo? Keimami na sega ga ni lako cake!"\n15 Sa cudru vakalevu o Mosese, ka mani tukuna vei Jiova, "Mo ni kakua ni doka na nodra i madrali, Au se sega ni bau taura mai vei ira e dua na asa, se me'u bau vakacacana e dua vei ira."\n16 Sa qai tukuna o Mosese vei Kora, "E na mataka, o iko kei ira kece na nomu i lawalawa mo ni mai tu e na matai Jiova â€“ o iko kei ira, ka vaka talega kina o Eroni.\n17 "Ia me ra kauta yadua na dui nodra miqa na tamata yadua ka biuta kina na ka boivinaka, ka mo ni dui kauta yadua mai na nomuni miqa kina matai Jiova, e rua na drau limasagavulu na miqa; o iko vata kei Eroni, kei na nomudrau dui miqa."\n18 Era sa qai kauta yadua na tamata na nodra dui miqa, ka biuta e loma na bukawaqa, ka viritaka kina na ka boi vinaka, ka ra mai tucake tu ena mata ni katuba ni vale ni veitavaki kei rau o Mosese kei Eroni.\n19 Ia o Kora sa vakasoqoni ira vata na i vavakosome vosoti rau e na katuba ni vale ni veitavaki; A sa basika mai na i serau i Jiova kivei ira na lewe ni vavakoso kece.\n20 Sa qai vosa o Jiova vei Mosese kei Eroni, ka vaka,\n21 "Mo drau tawasei kemudrau tani mai vei ira na i vavakoso oqo, me rawa ni'u vakarusai ira walega oqo."\n22 A rau sa qai cuva vakatoboicu, ka tukuna, "Oi kemuni na Kalou, o ni sa Kalou ni yalo ni tamata kecega, e na i valavala ca beka e dua na tamata, ka Mo ni qai cudruvi ira e dua na i vavakoso tamata?"\n23 Sa qai vosa o Jiova vei Mosese, ka vaka,\n24 "Mo vosa vei ira nai vavakoso, ka tukuna, 'Dou lako tani mai na nodra i tikotiko na i lawalawa I Kora, i Tacani, kei Avirami.'"\n25 Sa tucake o Mosese ka lako vei Tacani kei Avirami, ka ra sa muri koya yani na qase e Isireli.\n26 Sa qai vosa o koya vei ira na i vavakoso, ka vaka, "Mo dou sa tekivu biuta sara ga oqo na nodra i tikotiko na yavu tamata ca oqo! Dou kakua ni tara e dua na nodra i yaya, de dou na qai vakarusai vata kei na nodra i valavala ca."\n27 Era sa qai biubiu mai na nodra i tikotiko na luvei Kora, i Tacani, kei Avirami; A rau sa qai curu mai tubu o Avirami kei Tacani ka mai tucake tu e na varada ni nodrau vale laca, kei na dui watidrau, kei na luvedrau, kei ira na luvedrau lalai.\n28 Sa qai tukuna o Mosese: "E na vuku ni ka oqo, o ni na kila kina ni sa talai au o Jiova me'u cakava na cakacaka kece oqo, ni'u sa sega ni vakayacora e na noqu lewa ga.\n29 "Kevaka era sa mate na tamata oqo me vaka sa mate na tamata kecega, se ra cudruvi me vaka era dau cudruvi na tamata kecega, sa qai sega ni talai au o Jiova.\n30 "Ia, kevaka sa bulia o Jiova e dua na ka vou, ka sa dalaga na gusuna na vanua ka tilomi ira kece kei na nodra ka kecega, ka ra sa lutu bulabula yani kina loma ni bulubulu, dou na qai kila kina ni ra sa vakacudrui Jiova na tamata oqo."\n31 Ia sa qai yaco, ni sa vosataka oti na vosa kecega oqo, sa qai kasei rua na vanua era tu kina,\n32 Sa dalaga na gusuna na vanua ka tilomi ira kece kei na nodra veivuvale kei ira kece era a tiko vata kei Kora, kei na nodra i yaya kece.\n33 O ira kei ira kece era tiko vata kei koya era sa lutu sobu bulabula kina loma ni qara, sa tasogo tale na vanua ka ra sa vakarusai mai vei ira na i soqosoqo.\n34 Ia, o ira na Isireli era a tiko vakavolivolita na vanua o ya era sa veidroyaki e na nodra tagi, ka ra sa tukuna, "De na lakolako e na qai tilomi keda talega na vanua!"\n35 Sa qai lako mai e dua na bukawaqa mai vei Jiova ka kani ira na lewe rua na drau limasagavulu na tamata era vakacabora tiko na ka boi vinaka.\n36 Sa qai vosa o Jiova, vei Mosese, ka vaka:\n37 "Mo vosa vei Iliesa, na luvei Eroni na bete, me kumuni ira mai na veimiqa mai na vanua era kama kina, ni ra sa ka savasava, ka kaburaki ira tani na buka vakayawa.\n38 "Na nodra miqa na tamata oqo era sa vaka i valavalacataka na yalodra, ka me ra sa tukilaki me vaka na veleti mei ubi ni cabocabo ni soro. Baleta ni ra sa vakaraitaki ira e na mata i Jiova, ka ra sa na savasava kina; ka ra sa na i vakatakilakila tiko vei ira na Isireli."\n39 Sa kauta o Iliesa na bete na miqa varasa, ka ra a mai vakaraitaka o ira era a sa vakamai, era sa mani tukilaki mei botani ni cabocabo ni soro,\n40 Ka mei vakananumi tiko vei ira na Isireli ni sega ni dodonu vua e dua mai tautuba, ka sega ni kawa mai na vuvalei Eroni, e dodonu me toro mai me vakacabora na i soro e na mata i Jiova, me kakua kina ni vakataki Kora kei ira nona i lawalawa, me vaka na ka sa tukuna o Jiova vei koya ena vukui Mosese.\n41 E na siga e tarava era sa vosa kudrukudrutaki rau o Mosese kei Eroni o ira na i vavakoso e Isireli ka vaka, "Drau sa vakamatei ira na tamata i Jiova."\n42 Sa qai yaco, ni ra sa vosa kudrukudrutaki rau o Mosese kei Eroni na i vavakoso, era sa vuki yani me donuya na vale ni veitavaki; e vakasauri ka ni sa ubia yani na vale na o, ka sa basika mai nai serau i Jiova.\n43 E rau sa qai lako mai o Mosese kei Eroni kina mata ni vale ni veitavaki.\n44 Sa qai vosa o Jiova vei Mosese, ka tukuna,\n45 "Drau lako tani mai e na kedra maliwa nai vavakoso oqo, ka me rawa ni'u vakarusai ira e na dua ga na gauna oqo." E rau sa qai cuva sara vakatoboicu.\n46 Sa qai vosa o Mosese vei Eroni ka vaka, "Mo kauta e dua na miqa ni ka boi vinaka mo biuta kina na buka waqamai na i cabocabo ni soro, biuta tale ga kina na ka boi vinaka ka kauta vakatotolo sara vei ira na lewe ni vavakoso ka vakacabora na nodra i madrali; ni sa lako tani mai na cudru vei Jiova. Sa qai tekivu na vei mate ca eso."\n47 Sa qai taura o Eroni me vaka sa vakarota o Mosese ka qai cici yani kina kedra maliwa na i soqosoqo; ka sa tekivu me vakayaco ka na mate ca ena kedra maliwa. Sa qai biuta kina na ka boi vinaka ka ia na vakacaboi soro e na vukudra na tamata.\n48 Ka sa mai tucake tu ena kedra tadrua na mate kei na bula; ka sa tarovi sara kina na mate ca.\n49 O ira kece era a mate e na mate ca era lewe tini ka va na udolu ka mani vitu na drau, ia era sa sega ni wili vata kei ira era mate e nai lawalawa i Kora.\n50 Sa qai lesu tale o Eroni ki vei Mosese e na katuba ni vale ni veitavaki, ni sa qai mai oti na mate ca.


Vakavulica o Jisu na iVakarau ni Masu | Nodra iVola ni Vuli iVolatabu na Gone\nVakavulica o Jisu na iVakarau ni Masu\nEra dau cakava na Farisi na ka mera qoroi kina. Era na veivuke me rawa ga nira raica na lewenivanua. Qori tale ga na ka era namaka nira masu ena vanua e laurai levu. Era dau cavuqaqataka eso na masu balavu ena valenilotu se veibasoga ni sala mera rogoca na tu voleka. Sa rauta mera kurabui na lewenivanua ni tukuna vei ira o Jisu: ‘Ni kua ni muria na ivakarau ni nodra masu na Farisi. Era nanuma ni na taleitaka na Kalou nodra masu balabalavu. Na masu e baleti iko ga kei Jiova. Me kua ni dua tu ga na qaqa ni nomuni masu. E vinakata o Jiova moni tukuna vua na lomamuni.\n‘Mo dou masu va qo: “Tamai keimami mai lomalagi, me vakarokorokotaki na yacamuni. Me yaco mai na nomuni Matanitu. Me caka na lomamuni e vuravura me vaka e caka tiko mai lomalagi.”’ E tukuna o Jisu vei ira na lewenivanua mera masulaka na veika me baleti ira, mera kerea na kakana e rauti ira ena dua na siga, me vosoti tale ga nodra cala.\nE kaya o Jisu: ‘Kua ni cegu ena masu. Kerea tiko ga na veika vinaka vua na Tamamudou o Jiova. Era dau vinakata na itubutubu mera solia na ka vinaka vei luvedra. Ke kerea o luvemu na madrai, vakacava o na solia vua na vatu? Ke kerea na ika, o na solia vua na gata?’\nE qai vakavulica o Jisu: ‘Ke sa rawa mo dou solia na ka vinaka vei ira na luvemudou, sa na qai wacava na Tamamudou o Jiova me solia vei kemudou na yalo tabu. E vinakati ga mo dou kerea.’ Vakacava o dau muria na ivakasala i Jisu ni o masu? Na cava o dau masulaka?\n“Kerekere tiko ga, ena qai soli vei kemudou, vaqaqara tiko ga, dou na qai kunea, tukituki tiko ga, ena qai dolavi vei kemudou.” —Maciu 7:7\nTaro: Na cava e vakavulica o Jisu vei ratou na tisaipeli me baleta na masu? O dau masulaka na veika e bibi vei iko?\nMaciu 6:2-18; 7:7-11; Luke 11:13\nVakavulici Keda ena Masu o Jisu\nE tu vakarau na Kalou me rogoci iko se o mani masu vua ena siga se na bogi.


The Fiji Times » Na qele voli vakadua\nNa qele voli vakadua\nENA macawa qo ena tomani tale na ivakamacala ni Matabose ni Qele Maroroi ni iTaukei me baleta na qele volivakadua. Ena macawa sa oti a vakamacalataki na qele volivakadua ka vakatokai na Crown Grant, ia na macawa qo meda sa na wilika mada na ivakamacala ni qele volivakadua ka vakatokai na Native Grant.\nNa uma qele ka vakatokai na Native Grant e qai mai volitaki tiko ena loma ni yabaki 1905 kina 1908. Qo na gauna ni veiliutaki ni Kovana o Sir Everard Ferinand im Thurn. A dolavi tale kina na kena volitaki na qele ni itaukei ena vuku ni kena gadrevi na cakacaka ni veivakatorocaketaki, qo e okati kina na kena tauyavu na koro vakavavalagi eso se tauni.\nEso na qele era a tauri me baleta na iroro ni waqavuka eso tale me ivakaso ni wai (water catchment).\nNi sa qaravi oti na cakacaka vakaveivoli e sa qai dau soli na Land Title ka vakatokai na Native Grant.\nE duatani na qele volivakadua oqo ka ni qai mai caka na veivoli ena gauna sa vidavidai oti kina na noda qele na itaukei ena Veitarogivanua taumada.\nNa kena kovuti lesu tale na qele qo me qele ni Taukei e cakacakataka na Tabacakacaka ni Qele ni Matanitu me vaka e virikotori ena Tikina 8 ni State Lands Act. Ena gadrevi me vakadinadinataki ni sa sega ni vakayagataka tiko na matanitu na qele qo me vaka na kena inaki ena veivolitaki taumada .\nEna qai tabaka na Minisita ni Qele e dua na Lewa (Order) ka me veisau kina na qele oqo me qele ni iTaukei .\nEna gauna esa tabaki oti kina, sa na qai volai lesu tale na qele ki na Tokatoka, Mataqali se Yavusa ka a voli taumada mai kina na qele.\nEna vakacavari na cakacaka qo ena kena sa laki veisautaki tale na iVola Vakadinadina ni iTaukei ni Qele ka vakatokai vakavalagi me iTaukei Lands Register.\nEso beka vei kemuni na lewenivanua oni na vakataroga se sa yaco tu e vei na nomuni ivola oni a vakauta ina Matabose ni Qele Maroroi ni iTaukei.\nNa veivola kerekere taucoko sa ciqoma oti na Matabose ni Qele Maroroi e sa na vakau ki na Tabacakacaka ni Qele ni Matanitu (Ministry of Lands) me na laki dikevi taumada.\nOni sa kerei na lewenivanua oni nanuma tiko moni kerea na qele ni matanitu e rua qo, na Crown Grant kei na Native Grant, e dodonu moni laki kerea taumada na veivakadonui vua na Daereketa ni Qele ena Tabacakacaka ni Qele ni Matanitu.\nEna yaga me vakamatatataki ni na qai qaravi ga na kerekere kevaka e vakadinadinataki ni sa lailai dina tiko na nomuni qele vakamataqali ka sa tubu levu sara na kemuni iwiliwili, me vaka e virikotori ena Wase 18 ni Lawa.\nIa, kevaka e qaravi ena Wase 8 ni Lawa ni Qele (State lands Act), ena gadrevi me vakadinadinataki ni a taukena taumada na mataqali na qele oya. Qo ena vakatakilakilataki tu ena iVola ni iTaukei ni Qele (Register of iTaukei Lands).\nEna gadrevi tale ga me vakadinadinataka na matanitu ni sa sega ni gadrevi na qele qo ena veiqaravi raraba ?public purposes? me vaka a voli taumada kina na qele.


E VAKATAU ENA IYAU NA MARAU KEI NA RAWAKA? E vica vata na milioni e va qori nodra rai. Se mani vakacava na kena veivakaocai, era bolea e levu mera cakacaka me vica vata na aua me rawa ni levu nodra ilavo. Ia ena rawati dina na marau tawamudu ena ilavo kei na iyau? Dikeva mada eso na ka e tukuni me baleta na iyau kei na ilavo.\nE tukuna na ivola Journal of Happiness Studies, ni bibi ga me tiko na ka meda bula kina e veisiga. Ke sa tiko ya, sega ni gadrevi me levu noda ilavo meda qai marau. E sega ni ca na ilavo. Ia e kaya na mekesini Monitor on Psychology ni rawa ni vakavuna noda sega ni marau na matamatailavo. Na vakasama qori e tautauvata kei na ivakasala vakaivolatabu a volai ena rauta na rua na udolu na yabaki sa oti: “Ni levu sara na ka ca e vu mai na lomani ni ilavo. Nira vakasaqara qo eso, era . . . sualaka na yagodra taucoko ena levu na mosi.” (1 Timoci 6:9, 10) Na leqa cava soti e rawa ni yaco?\nLOMALEQA, SEGA NI MOCE VINAKA. “E kamica na nona moce na dauveiqaravi se mani levu se lailai na ka e kania, ia na levu ni nona iyau na vutuniyau ena dredre kina ni moce.”—Dauvunau 5:12.\nRARAWA. E dau vakavu rarawa na nona diva e dua me levu nona ilavo, ia e sega ni yaco na ka e diva tu. “O koya e lomana na siliva ena sega ni lomavakacegu ena siliva, se o koya e lomana na iyau ena kena isau.” (Dauvunau 5:10) Na levu ni nona vinakata na ilavo e dua, e rawa sara ga ni vakawalena na veika ena rawati kina na marau. Kena ivakaraitaki, nona veimaliwai kei ratou nona vuvale, itokani, se nona ituvatuva vakayalo.\nLOMABIBI, VUTURI NI YALI SE LUSI NA ILAVO. “Mo kua ni vakaocai iko mo vutuniyau. Mo tu vakadua mo vakaraitaka ni o yalomatua. Ni o wanonova, sa sega e kea, ena tubu sara ga na tabana me vaka na ikeli qai vuka yani i macawa.”—Vosa Vakaibalebale 23:4, 5.\nITOVO E VAKAVU MARAU\nLOMAVAKACEGU. “Nida sega ni kauta mai vuravura e dua na ka, ena sega tale ga ni dua na ka eda kauta tani yani. O koya gona, ke sa tiko na kakana, na isulu, meda lomavakacegu ena veika qo.” (1 Timoci 6:7, 8) O ira era lomavakacegu era sega ni dau vosakudrukudru se didivaka e dua na ka, qori e vukei ira mera kua ni vuvu. Era sega ni nuiqawaqawa se lomaocaoca nira sega ni vinakata e levu na iyau.\nLOMASOLI. “E marau vakalevu o koya e solia na ka, vakalailai o koya e taura na ka.” (Cakacaka 20:35) Era dau mamarau o ira era lomasoli nira kila era vakamarautaki ira eso tale ke mani lailai mada ga na ka era cakava se solia. Na ka era vakila kina e sega ni volia rawa na ilavo. Era na lomani, dokai, era na veitokani tale ga kei ira era dau lomasoli!—Luke 6:38.\nLOLOMA. “E vinaka na veleti kakana draudrau e tu vata kei na loloma e ca na bulumakau uro e tu vata kei na veicati.” (Vosa Vakaibalebale 15:17) E tukuni tiko e keri ni bibi cake mai na iyau na veilomani. Eda na qai raica ena dua tale na ulutaga ni dua na itovo bibi ena rawati kina na marau na loloma.\nE vakadinadinataka o Sabina e dua na marama ni Sauca Amerika na yaga ni kena muri na ivakavuvuli vakaivolatabu. E biuti koya o watina, qai dredre na nona vakarautaka na ka me ratou bula kina vakaveitinani. E rua nona cakacaka, qai yadra e veimataka ena va na kaloko. Ia na nona osooso o Sabina e sega ni tarova na nona vulica na iVolatabu. Na cava e qai yaco?\nE sega ni veisau nona bula vakailavo, e veisau ga vakalevu nona rai me baleta na bula! Kena ivakaraitaki, e vakila na marau ni kauaitaka nona bula vakayalo. (Maciu 5:3) E kunea na itokani dina vei ira era vakabauta vata. E marautaka tale ga na yaga ni nona soli ka ni wasea vei ira eso tale na ka sa vulica.\nE kaya na iVolatabu: “Ena kilai na vuku ena ka e cakava.” (Maciu 11:19) Io, e yaga dina na lomavakacegu, lomasoli, kei na loloma!\n“Levu sara na ka ca e vu mai na lomani ni ilavo. Nira vakasaqara qo eso, era . . . sualaka na yagodra taucoko ena levu na mosi.”—1 Timoci 6:10.\n“Na lomani ni ilavo” e rawa ni vakavuna mo . . .\nLomaleqa, sega ni moce vinaka\nEra marau o ira era . . .\nLomavakacegu ena ka e tu vei ira\nSala Mo Lomavakacegu Kina\nEda rawa vakacava ni marau qai lomavakacegu?\niMeli iMeli Lomavakacegu kei na Lomasoli


The Fiji Times Online | Nai Lalakai Online | Veiqaravi vinaka e Kimono Sales Ltd\nVeiqaravi vinaka e Kimono Sales Ltd UNAISI RATUBALAVU | Monday, June 19, 2017\nKEVAKA e dau dredre tu na nomu vaqara e dua na sitoa e tiko kecega kina na misini ni culacula, na kena i sulu, kei na yaya lalai ni culacula me vaka na wa, na pini, na bulukau ni sote, esa tiko e Viti e dua na kabana ka nuitaki ena veika oqo, ka tiko mai Laucala Beach na tabana ni Kimono Sales Ltd (Fiji).\nEna daumaka mo na sikova na nodratou tabana oqo, ka laki vakadinadinataka na veika eratou vakarautaka tu vei kemuni na lewenivanua ko ni dau taleitaka na culacula kei na veiqaravi ena tabana ni saravanua. Eratou kena dau ena kena vakau se voli mai valagi na i yaya me vaka na misini kei na i voli raraba.\nNa misini ni culacula eratou volitaka na Kimono Sales Ltd (Fiji) e wili kina na kena e ra dau vakayagataka na vale ni culacula ena noda vanua kei na kena e dau vakayagataki voli ga e vale.\nKevaka talega e sa dua na nomu bisinisi ni culacula, vakauasivi vei kemuni na marama, e rawarawa mo na laki volivoli talega mai vei Kimono Sales Ltd.\nE tiko talega na gacagaca lalai ni misini oqo, e rawa ni voli talega mai vei Kimono.\nKevaka talega ko dau vinakata tu eso na i sulu me vaka na kena e palasitika, na leather, na meteresi kei na iyaya lalai tale eso, ni kua ni lokuyara baleta ni tikoga na nodratou tabana ena Vivrass Plaza.\nE rauta ni 14 na nodratou ivakailesilesi ena tabana oqo, ka ra sa tu vakarau me ra vukei kemuni ena dua na nomuni vakatataro na lewenivanua ena vuku ni nodratou veiqaravi kei na i yaya eratou volitaka.\nEra sa tu vakarau me ra vukei kemuni na lewenivanua, ka ratou dau veikauwaitaki.\nBaleta ni ratou sa nuitaki na kabani oqo na Kimono Sales Ltd e sega tale ni yaga na nomuni na laki vaqara tale e dua na tabana ena vuku ni misini kei na isulu vakaoqo.\nEratou dau volitaka talega na tavuleni, ka kena mataqali na pvc, kei na HD PVC.\nEna daumaka mo na siko ena nodratou tabana oqo, ka laki vakadinadinataka na veika eratou volitaka tu ena kena tokoni na bisinisi lalai, se na kena vakavinakataki e dua na i yaya ena nomu loma ni vale.\nE rawa talega ki na kabana oqo me na veivotayaka na i yaya vakaoqo kina veikabani se sitoa lalai, baleta ni ratou volia mai valagi na nodratou ivoli oqo.\nE levu na kabani ni vale ni culacula qo e Viti,e ra sa dau nuitaki Kimono Sales Ltd ni ra otataka eso na nodra i yaya ni veiqaravi, wili kina na misini ni culacula.\nKevaka ko via qiri ki na nodratou sitoa e Laucala Beach, ni qai veitaratara ga ena naba ni talevoni oqo na 3340521 se a 3392036.\nNa naba ni talevoni veikauyaki talega ena 9921354 se na 9921355.\nKua ni guilecava na yaca ni sitoa oqo o Kimono Sales Ltd ena gauna ko via volia kina e dua na nomu misini ni culacula.


Sa vakarautaka na Turaga na iyaragi ena ganita me da na rawa ni lako ka laki veivueti vei ira na luluqa kei ira na noda itokani sega ni lewenilotu.\nE kila vakamatata na iVakabula na Nona itavi me vueti ira na luvena na Tamada Vakalomalagi, ni a kaya:\n“Ni sa lako mai na Luve ni tamata me vakabulai koya sa yali.\n“ … [Ni sa] vakatalega oqo na Tamamudou sa tiko mai lomalagi, ni sa sega ni vinakata me yali e dua vei ira na lalai oqo.”1\nE kila vakamatata na tinaqu yalo vakaagilosi o Jasmine Bennion Arnold, na nona itavi me veivuke ena nodra vueti na nona sipi mavoa se lakosese na Tamada Vakalomalagi, oka kina o ira na luvena kei na makubuna. Sa dua na itavi vakasakiti e rawa ni ra qarava na tubunigone ena nodra bula na makubudra.\nE dau lesi o Na me sikovi ira e toso dredre tiko na nodra vakabauta, o ira era luluqa tu vakalotu kei ira na matavuvale lewenilotu vakatikina; ia era dau okati ena nona qelenisipi e vica vata tale ka sega ni dau lesi me sikovi ira. E vakalevu na nona veisiko e sega ni dau vakadua ga ena dua na vula, ni dau vakarorogo vakamalua, ni qaravi ira voli na tauvimate ka veivakayaloqaqataki ena loloma. Ena vica na iotioti ni vula ena nona bula, sa tu ga vakadua e vale, ka dau volavola vei ira, me vakaraitaka nona loloma, wasea nona ivakadinadina, ka laveti ira cake era dau mai veisiko.\nNi da laki veivueti, sa dau solia vei keda na Kalou na kaukauwa, veivakayaloqaqataki, kei na veivakalougatataki. Ni vakaroti Mosese me vueti ira na luvei Isireli, a rere ko Mosese, me vaka noda dau rere e vuqa vei keda. A vakaiulubale o Mosese, ka kaya, “Kau sa sega ni rawata na vosa, … niu sa dauvosa vakamalua ka yame berabera.”2\nA vakadeitaki Mosese na Turaga:\n“Ko cei sa cakava na gusu ni tamata? … koi au ko Jiova, se segai?\n“Ia oqo, mo lako, kau na tiko kei na gusumu, ka vakavulici iko ena ka mo kaya.”3\nA kaya tiko na Turaga vei Mosese, “E rawa ni o cakava!” Kila na cava, e rawa talega vei keda!\nMeu wasea mada e va na ivakavuvuli ka na veivuke ena noda sasaga ni veivueti.\niVakavuvuli 1: Me da Kakua ni Lokuyarataka Noda Veivueti\nA talanoataka o Elder Alejandro Patania, e dua na Vitusagavulu ni iWasewase e liu na italanoa kei tacina, o Daniel, ka a soko yani kei ira na nona kaimua ena ilakolako ni qoli. Ni oti e dua na gauna, a ciqoma o Daniel e dua na ivakasala vakatotolotaki ni qaqarauni ni sa toso totolo tiko mai e dua na cava levu. Ena gauna vata ga oqori sa tekivu me ra lako ki vanua o Daniel kei ira nona kaimua.\nNi sa kaukauwa cake tiko mai na cava sa sega ni yavala na idini ni dua na waqa ni qoli toka voleka. Era a vesuka e dua na keveli ki na waqa vakaleqai o ira na kaimua nei Daniel ka tekivu me tuya yani ki vanua. Era kere veivuke ena walesi, ni ra kila, ni sa kaukauwa cake tikoga na cava, era na gadreva na veivuke totolo duadua.\nNi ra wawa toka ena yalo nanamaki na nodra daulomani, era sota me ra vakatulewataka na iwalewale vinaka duadua ni veivueti na mata mai na tabana ni yadrava na baravi, na isoqosoqo ni dauqoli, kei na mataivalu e wai. Eso era a vinakata me ra lako yani vakatotolo ia a tukuni me ra waraka me dua na ituvatuva. Ni toso tikoga nodra vakatakekere o ira era sotava tiko na cava, era tomana tiko na nodra bose na mata, ni ra tovolea tiko me ra vakadonuya vata e dua na sala dodonu kei na ituvatuva.\nNi qai vakaduri rawa e dua na ilawalawa ni veivueti, a yaco mai e dua na iotioti ni kaci ni leqa. Sa gutuva na keveli na cava kaukauwa ka ra sa lesu na kaimua nei Daniel me ra vueti ira nodra itokani dauqoli. Kena itinitini, erau qai luvu ruarua na waqa, ka ra yali na kedrau kaimua okati kina na taci Elder Patania o Daniel.\nE vakatauvatana o Elder Patania na leqa oqo ki na Nona ivakasala na Turaga ena Nona kaya: “Dou sa sega ni vakaukauwataka, … [se] kauta tale mai na ka sa vakasevi, … [se] vakasaqara na ka sa yali; … ia kau na taroga na noqu sipi vei ira.”4\nE vakamacalataka o Elder Patania, sa dodonu me da tuvakarau ena noda veimatabose, kuoramu, mataisoqosoqo kei na tamata yadua sara mada ga, me da kakua ni lokuyarataka na laki veivueti. Ena so na gauna e sivi e vicavata na macawa na noda veivosakitaka tiko na ivakarau me da vukei ira kina era vakaleqai tu. Eda veitalanoataka o cei me sikovi ira kei na ivakarau me muri. Ena gauna vata oqori, era ia tikoga mai na kere veivuke na tacida kei na ganeda era lakosese voli oqo. Me da kakua ni lokuyara.\niVakavuvuli 2: Me da Kakua ni Soro\nE sa vakarogoya tiko na kaci matata ni veivueti o Peresitedi Monson, e raica, “E gadrevi me vakananumi vei ira noda lewenilotu e sega vakadua ni sa bera ni baleti ira na … lewenilotu luluqa … sa nanumi beka ni sa sega ni dua na inuinui ena vukudra.”5\nMe vaka e vuqa vei kemuni, eso au sa wasea vei ira na kosipeli sa vakarau me ra papitaiso se vakabulabulataki mai, kei na so tale—me vaka noqu itokani sega ni lewenilotu kei na watina luluqa vakalotu, o Charlene—taura e levu tale na gauna.\nE sivia na 25 na yabaki au dau vakaitavitaki Tim ena veivosaki vakosipeli ka dau kauti rau o Tim kei Charlene ki na valetabu dolavi raraba. Era mai vakaitavi ena veivueti eso tale, ia a sega ni ciqoma o Tim na veisureti kece me sota vata kei ira na daukaulotu.\nEna dua na mua ni macawa au a lesi me vakatulewa ena dua na koniferedi ni iteki. Au a kerea na peresitedi ni iteki me lolovaka ka masulaka o cei me keitou na laki sikova. Au kurabui ni solia mai vei au na yaca ni noqu itokani o Tim. Ni keitou tukituki e nona katuba na bisopi nei Tim, peresitedi ni iteki kei au, a dolava mai o Tim, raici au, raici bisopi, ka kaya “Bisopi, au nanuma ni o a tukuna ni o na kauta mai e dua na tamata digitaki!”\nOti qai dredre o Tim ka kaya, “Curu mai, Merv.” A yaco e dua na cakamana ena siga ko ya. Sa papitaiso oti ena gauna oqo o Tim, ka rau sa vauci oti ena valetabu kei Charlene. Meda kakua ni soro.\niVakavuvuli 3: Ena Vakaevei na Nomu Reki Kevaka o Kauta Mai e Dua Mada Ga na Yalo vei Karisito\nEna vuqa na yabaki sa oti au a tukuna na nona kila o José de Souza Marques na vosa ni iVakabula ni “kevaka e dua vei kemudou sa vakasinaiti ena Yalo Tabu, me rau sala vata kei na dua sa malumalumu, me… kaukauwa sara kina ko koya.”6\nE kila o Baraca Marques na sipi yadua ena nona kuoramu ni bete ka raica ni yali tiko o Fernando. A vaqarai Fernando i nodratou vale, oti qai lako ki na nona vale nona itokani, ka lako sara ki baravi.\nQai kunei Fernando ni vakasisisi tiko e wasawasa. A sega ni wawa tiko me luvu mada na waqa, me vaka ena italanoa kei Daniel. A kilu yani ki wai ena gauna vata ga me vueta nona sipi lakosese, ka kauta mai ki vale ena reki. 7\nQai vakadeitaka ena veiqaravi tomani tikoga me kakua tale ni biuta na qelenisipi o Fernando.8\nMeu tukuna mada na veika sa yaco me tekivu mai na nona sa vueti o Fernando ka wasea na reki e yaco ena nona vueti e dua mada ga na sipi lakosese. Qai vakamautaki nona daulomani o Maria ena valetabu o Fernando. Ena gauna oqo sa lima na luvedrau ka 13 na makubudrau, ka ra bulabula kece tu vakalotu. E levu tale na wekadrau kei na matavuvale era sa lewena talega na Lotu. Erau sa solia vata yani e udolu vakaudolu na yaca ni tubudrau me ra ciqoma na cakacaka vakalotu ni valetabu, ka sa lako tikoga mai na veivakalougatataki.\nSa veiqaravi tiko oqo vakabisopi ena ikatolu ni gauna o Fernando, ka tomana tikoga nona veivueti. A wasea ena dua na gauna wale toka ga qo, “Ena neitou tabanalevu, e 32 na cauravou bulabula vakalotu ni Matabete i Eroni, e 21 era a vueti ena 18 na vula sa oti.” Vakatamata yadua, matavuvale, kuoramu, mataisoqosoqo, kalasi, kei na dausiko kei na dauveituberi vakavuvale, eda rawa ni cakava!\niVakavuvuli 4: Se Cava ga Noda Yabaki, Eda sa Kacivi Kece me da Veivueti\nA kaya o Peresitedi Henry B. Eyring: “Se cava ga noda yabaki, noda kaukauwa, itavi vaka-Lotu, se vanua eda tu kina, eda sa kacivi ki na cakacaka me da vukea [na iVakabula] ena Nona tatamusuki ni yalo me yacova Nona lesu tale mai.” 9\nEna veisiga yadua sa levu cake tikoga vei kemuni na nodal alai, noda itabagone, noda cauravou goneyalewa itabaqase kei na noda lewenilotu qase ena veitabayabaki sa rogoca tiko na domona na iVakabula me da lako mai ki na veivueti. Vinaka vakalevu na nomuni igu! Meu wasea mada eso na ivakaraitaki:\nO Amy, yabaki 7, a sureta nona itokani o Arianna kei na nona matavuvale ki na nona parokaramu ni soqoni ni sakaramede vakayabaki ni Lalai. Ni oti yani e vica na vula, eratou sa papitaiso o Arianna kei na nona matavuvale.\nA vakauqeti o Allan, e dua na cauravou itabaqase, me wasea na vidio ni Lotu, itukutuku ni Momani, kei na tiki ni ivolanikalou eso vei ira kece nona itokani ena tabana vakaitukutuku ni veimaliwai.\nSa tekivu me wasea o Sister Reeves na kosipeli kei ira yadua na dau volivolitaki era qiri mai.\nA sureta o James nona itokani sega ni lewenilotu o Shane ki na papitaiso nei luvena yalewa.\nA vakauta o Spencer e dua na isema ki na vosa ni koniferedi nei Peresitedi Russell M. Nelson vua na ganena luluqa vakalotu qai tukuna mai, “A wilika na vosa ka sa dolavi kina e dua na katuba.”\nSa vakarautaka na Turaga na iyaya ni cakacaka kece sara e gadrevi me da veivueti kina vei ira noda itokani luluqa kei na sega ni lewenilotu. E rawa vei keda kece me da cakava oqo!\nAu sureti kemuni yadua mo ni rogoca na nona kaci na iVakabula ka laki veivueti. E rawa ni da cakava!\nAu vakadinadinataka niu kila ni o Jisu nai Vakatawa Vinaka, ni lomani keda ka dau vakalougatataki keda ni da veivueti. Au kila ni bula tiko; Au kila. Ena yaca i Jisu Karisito, emeni.\nMaciu 18:11, 14; kuri kena vakabibitaki.\nLako Yani 4:10.\nLako Yani 4:11–12.\nIsikeli 34:4, 10.\nThomas S. Monson, October 2015 General Authority Leadership Meeting, vakayagataki ni sa vakadonui.\nVunau kei na Veiyalayalati 84:106.\nRaica na Luke 15:5\nRaica Mervyn B. Arnold, “Vaqaqacotaka na Tacimu,” Liaona, Me 2004, 46–47.\nRaica na Henry B. Eyring, “Eda sa Duabau,” Liaona, Me 2013, 62.


E SOTAVA e dua na ituvaki dredre o Keio kei na so tale na lotu vaKarisito ni bera ni cava na imatai ni senitiuri. Era vakatetea tiko eso na mataveitacini na ivakavuvuli lasu mera vakamalumalumutaka kina ra qai tawasea na ivavakoso. (1 Joni 2:18, 19; 2 Joni 7) E dua na turaga na yacana o Tiotirifi e ‘vakaucacataka’ na yapositolo o Joni kei na so tale, e sega ni via kauaitaki ira na ivakatawa dauveilakoyaki, e saga tale ga me uqeti ira eso tale mera muri koya. (3 Joni 9, 10) Qori na ituvaki e yaco tiko ena gauna e volavola kina o Joni vei Keio. E vola qori na yapositolo ni rauta na 98 G.V., e kune ena iVolatabu vaKirisi vaKarisito me “iKatolu ni Joni.”\nE yalodina tiko ga ni qaravi Jiova o Keio, se mani dredre sara vakacava na ituvaki e sotava. E yalodina vakacava? Na cava meda vakatotomuri Keio kina nikua? Ena vukei keda kina vakacava na ivola i Joni?\nNA IVOLA VUA NA ITOKANI LOMANI\nO koya e vola na iKatolu ni Joni e vakatakilai koya ni dua na “qase.” Na vosa qo e kila totolo kina na luvena vakayalo lomani o Keio ni qori ga na yapositolo o Joni. E vakatokai Keio o Joni me “o koya au dau lomana.” E vakanuinui tu o Joni ni bulabula vakayago, vakayalo tale ga o Keio. Totoka dina na rai kei na vosa ni veiuqeti qori!—3 Joni 1, 2, 4.\nDe dua e qase ni ivavakoso o Keio, ia e sega ni vakamatatataki sara qori ena ivola i Joni. E vakacaucautaki koya o Joni ni dau vakaicilitaki ira na mataveitacini, ia e sega ni kilai ira. Qori na sala e vakadinadinataka kina o Joni na nona yalodina o Keio me vaka ga eda dau kilai tani kina na lotu vaKarisito.—Vkte. 18:1-8; 1 Tim. 3:2, 3; Joni 5.\nNona vakavinavinakataki Keio o Joni e vakaraitaka nira dau yaco yani ena nona vale na mataveitacini ni bera nira gole ina ivavakoso era lai veisiko kina, ra qai lai talanoataka vei Joni na ka era sotava. Rairai sala qori e rogoca kina o Joni na kedra itukutuku na ivavakoso e volavola tiko kina.\nEra dau lai vakaicili ga na mataveitacini era veitosoyaki tiko qo ena nodra vale na tacidra. E dau kilai na burenivulagi ena veika ca, e sega ni vinaka na nodra veiqaravi, na vanua tale ga e takalevu kina na ivalavala dukadukali. O ira gona na mataveitacini yalomatua, era na dau lai vakaicili ga vei ira na tacidra vakayalo.\n“NIRA A LAKO YANI ENA YACA NI KALOU”\nE uqeti Keio o Joni me tomana tiko ga nona veikauaitaki, ni tukuna vua na yapositolo me “talaci ira [na gole yani] ena kena ivalavala e vakadonuya na Kalou.” Na nodra dau talaci gona va qo na vulagi ena okati kina na vakarautaki ni ka era gadreva me nodra ikaukau ena nodra ilakolako e tarava. E vakadinadinataki ni cakava qori o Keio vei ira na gole yani e liu nira talanoataka vei Joni na nona dau loloma kei na nona vakabauta.—3 Joni 3, 6.\nKena irairai nira daukaulotu na vulagi, era matataki Joni se ra ivakatawa dauveilakoyaki. Se mani cava ga, era dau veilakoyaki na mataveitacini qo ena vuku ni itukutuku vinaka. E kaya o Joni: “Nira a lako yani ena yaca ni Kalou.” (3 Joni 7) E ganiti ira gona na mataveitacini era lewena na ivavakoso vaKarisito mera kauaitaki. Me vaka ga e vola o Joni: “E dodonu meda vakaraitaka na veikauaitaki vei ira qo, meda cakacaka vata ena dina.”—3 Joni 8.\nVUKEI ENA GAUNA DREDRE\nA sega ni vakavinavinakataki Keio wale ga o Joni, a vinakata tale ga me walia e dua na leqa bibi. O Tiotirifi e dua na lotu vaKarisito a sega ni dau kauaitaki ira na mataveitacini era lako yani. E saga sara mada ga me tarova nodra veikauaitaki.—3 Joni 9, 10.\nEra na sega ga ni via lai tiko vei Tiotirifi na lotu vaKarisito yalodina ke rawa mada ga nira lai vakaicili vua. E dau viavia liu ena ivavakoso, e sega ni dokai Joni, qai vakaucacataka na yapositolo kei ira eso tale. E sega mada ga ni vakatokai koya o Joni me qasenivuli lasu, ia e sega ni vakamalumalumu ina veiliutaki ni yapositolo. Na nona via rogo o Tiotirifi kei na nona rai cala e vakatitiqataki kina na nona yalodina. Na ka e cakava qo o Tiotirifi e dusia na nodra dau rawa ni veivakamuai o ira na via rogo qai dokadoka ena ivavakoso. Mani tukuna kina o Joni vei Keio, vei keda tale ga nikua meda: “Kua ni dau vakatotomuria na ka ca.”—3 Joni 11.\nVUNA LEVU MEDA CAKA VINAKA KINA\nE duidui o Timitirio e cavuti koya o Joni me ivakaraitaki vinaka. E vola o Joni: “Era tukuna kece na veitacini na itovo vinaka nei Timitirio . . . O keitou tale ga keitou vakadinadinataka, o kila ni dau dina na ka keitou tukuna.” (3 Joni 12) Rairai e vinakata o Keio me vukei koya o Timitirio, de nona vola na yapositolo na iKatolu ni nona ivola me nona ikau kei na nona vakatutu. De lai solia sara ga vei Keio o Timitirio na ivola. Me vaka ni nona mata o Joni se dua na italatala dauveilakoyaki, de raica o Timitirio na bibi ni ivola e vola o Joni.\nNa cava ga me uqeti Keio tale kina o Joni me dau veikauaitaki? Vakacava, e nanuma o Joni ni vinakati me uqeti o Keio me yaloqaqa tiko ga? Vakacava, e leqataka na yapositolo de sega ni via veivakaicilitaki o Keio, ni via biuti ira tani na lotu vaKarisito era dau veikauaitaki o Tiotirifi ena ivavakoso? Se mani cava e yaco, e vakadeitaka o Joni vei Keio ni kaya: “O koya e daucaka vinaka e tovata kei na Kalou.” (3 Joni 11) Qori e dua dina na vuna vinaka meda caka vinaka tiko ga kina.\nVakacava, e uqeti Keio na ivola i Joni me veikauaitaki tiko ga? Macala ga qori ena kena maroroi tu na iKatolu ni Joni ena iVolatabu me uqeti ira tale eso mera “vakatotomuria ga na ka vinaka.”\nKA E VULICI ENA IKATOLU NI JONI\nSa sega tale ni qai cavuti na yaca ni tacida lomani o Keio. Ia na kena mai kilai na kena itukutuku lekaleka qo, eda rawa ni vulica kina eso na ka.\nEda na “dau veikauaitaki” vakacava?\nKena imatai, levu era vaka mera dinau tu vei ira na yalorawarawa era yalodina mera veilakoyaki nira vakatakila vei ira na ka dina. Eso ga na lotu vaKarisito nikua e rawa ni lako vakayawa ena vuku ni itukutuku vinaka. Me vakataki Keio ga, eda rawa ni veitokoni da qai veiuqeti vei ira na ivakatawa dauveilakoyaki kei na watidra. Se da tokoni ira na mataveitacini era veitokiyaki ena noda vanua, se i vanua tani mera lai veiqaravi ena vanua e vinakati kina vakalevu na dautukutuku ni Matanitu. Eda uqeti gona meda “dau veikauaitaki.”—Roma 12:13; 1 Tim. 5:9, 10.\nKena ikarua, kua ni kurabuitaka ni so na gauna ena laurai ena ivavakoso nodra tusaqati na veiliutaki. A saqati nona veiliutaki o Joni vaka kina na yapositolo o Paula. (2 Kor. 10:7-12; 12:11-13) Na cava gona meda cakava ke da sotava na leqa va qori ena ivavakoso? E vakaroti Timoci o Paula ni kaya: “E sega ni dodonu me veivala na bobula ni Turaga, me yalomalua ga vei ira kece, me qasenivuli vinaka, me vosota tu ga ni sotava na ka ca, me yalomalua ni vakavulici ira na talaidredre.” Ke da yalomalua ena gauna mada ga eda vakacudrui kina, de dua ena veisautaki ira eso na dau vakalewai keda. Kena ikuri, o Jiova ena rawa ni “vakadonuya mera veivutuni, mera rawata kina na kilaka dodonu ni ka dina.”—2 Tim. 2:24, 25.\nKena iKatolu, mera vakavinavinakataki ra qai vakacaucautaki na lotu vaKarisito era yalodina na qaravi Jiova se mani vakacava na nodra tusaqati. E vakayaloqaqataki Keio sara ga na yapositolo o Joni qai vakadeitaka vua ni donu na ka e cakava tiko. O kemuni tale ga na qase ni ivavakoso nikua, moni vakatotomuria na ivakaraitaki nei Joni ena nomuni vakayaloqaqataki ira na mataveitacini mera ‘kua kina ni wawale.’—Aisea 40:31; 1 Ces. 5:11.\nNi 219 ga na vosa e volai kina ena vosa vaKirisi, e lekaleka duadua na ivola ni yapositolo o Joni vei Keio ena iVolatabu. E yaga vakalevu vei keda na lotu vaKarisito nikua.\niMeli iMeli Nona Vukei Ira na Tacina o Keio


(trg)="2"> E RAWA ni o vakasamataka mada na levu ni gauna era vakayagataka na tamata ena veiyabaki mera wawa kina ?\n(trg)="3"> Era wawa nira yatuni mera volivoli ena sitoa , se mera vakatawa waiwai ni motoka .\n(trg)="4"> Era wawa kana e valenikana .\n(trg)="5"> Era wawa mera raici vuniwai se o dauveicavubati .\n(trg)="6"> Era wawa basi kei na sitimanivanua .\n(trg)="7"> Io , e dua na gauna levu ni noda bula e vakayagataki ena kena waraki me yaco e dua na ka .\n(trg)="8"> E kainaki , mai Jamani e vakayali e 4.7 na bilioni na aua ena wawa baleta na osooso ni gaunisala !\n(trg)="9"> E cakacakataka e dua ni oqo e rauta na dede ni nodra bula e le 7,000 na tamata .\n(trg)="10"> E rawa ni vakatuburarawa dina na wawa .\n(trg)="11"> Nikua sa sega tu mada ni levu na gauna me caka kina na ka kece , ia nida qai vakasamataka tale na ka meda cakava nida wawa tiko e rawa ni vakavuna na vuturi .\n(trg)="12"> E tukuna na dauvolaivola o Alexander Rose : “ E dua na ka e vuturitaki ina bula na wawa . ”\n(trg)="13"> Na daunipolitiki ni Mereke o Benjamin Franklin e tukuna ni wawa e rawa ni vakayali kina e levu na ka .\n(trg)="14"> Sivia na 250 na yabaki sa oti , e kaya o koya : “ Na vakaoti gauna e vakaoti ilavo . ”\n(trg)="15"> Oya na vuna era saga kina na daunibisinisi me kua ni dau bera na cakacaka ena nodra valenicakacaka .\n(trg)="16"> Ena rawa kina na tubu ke levu na iyaya e buli ena dua ga na gauna lekaleka .\n(trg)="17"> Na bisinisi e qaravi ira vakadodonu na lewenivanua era dau tovolea mera veiqaravi vakatotolo  — era vakarautaka na kakana rawarawa ga , sa rawa ni o tauri ilavo se vakacuru ilavo ena baqe ni o dabe tu ga ena nomu motoka , kei na so tale na iwalewale vaka oya  — nira kila ni dua tale ga na sala mera vakalomavinakataki kina na dauvolivoli , oya me vakalekalekataki na gauna ni nodra wawa .\n(trg)="18"> E Vakasabusabutaki Kina na Noda Bula\n(trg)="19"> Na daunivolaserekali ni Mereke ena ika19 ni senitiuri , o Ralph Waldo Emerson , e kudruvaka : “ Dua na iwase levu ni noda bula e vakamaumautaki wale tu ga ena wawa ! ”\n(trg)="20"> Ena dua wale ga na gauna oqo , e kudruvaka tale ga na dauvolaivola o Lance Morrow ni veiwaraki e vakavucesa qai veivakaocai .\n(trg)="21"> Ia e qai tukuna “ ni tiko e dua tale na vuna e dau votivoti kina vei keda na wawa . ”\n(trg)="22"> Na cava oya ?\n(trg)="23"> “ Eda kila nida vakayalia kina e dua na tiki ni noda iyau talei duadua , oya na noda gauna , ni sa yali , e yali vakadua . ”\n(trg)="24"> E vakavurarawa , ia e dina taucoko .\n(trg)="25"> Na gauna e vakayali ena wawa ena sega ni lesu tale mai .\n(trg)="26"> Kevaka me a balavu na bula , ke da sega ni kauaitaka soti na noda dau wawa .\n(trg)="27"> Ia e lekaleka ga na bula .\n(trg)="28"> Ena vica na udolu na yabaki sa oti , e vakamacalataka kina na daunisame : “ Na neimami veiyabaki sa vitusagavulu ga ; ia kevaka sa yabaki walusagavulu ena vuku ni kaukauwa , sa ka ni veivakaocataki ka ka ni rarawa na kena via kaukauwa ko ya ; ni sa muduki tani vakasauri , keimami sa qai vuka yani . ”\n(trg)="29"> Na vanua cava ga eda bula tiko kina , se cava na noda itutu vakavanua , na noda bula  — na siga , na aua , na miniti e tu e matada nida sucu mai  — e vakaiyalayala ga .\n(trg)="30"> Ia , e ka ni rarawa nida sega ni levea rawa e so na ituvaki ena gadrevi meda vakayalia kina e so na noda gauna vakamareqeti , ena noda waraka beka me yaco e dua na ka se noda waraka e dua .\n(trg)="31"> Vulica na Sala Mo Wawa Kina\n(trg)="32"> Eda sa sotava oti beka meda vodo tiko ena dua na motoka me qai saga tiko o draiva me sivita na motoka e liu tiko vei keda .\n(trg)="33"> Vakalevu me sega ni gadrevi sara na vakatotolo baleta ni sega ga ni dua na ka e vakatotolo kina o draiva .\n(trg)="34"> Ia , e sega wale ga ni rawa ni vosota na nona vakasosataki koya tiko mai e dua tale na draiva .\n(trg)="35"> Na nona sega ni rawa ni vosota e vakaraitaka ni se sega ni vulica o koya me dau wawa .\n(trg)="36"> Me vulici na wawa ?\n(trg)="37"> Io , na wawa e dua na itovo e dodonu me vulici .\n(trg)="38"> Eda sega ni sucukaya mai .\n(trg)="39"> Era gadreva mera qaravi vakatotolo na gonedramidrami ena gauna era viakana kina se ra yamasamasa .\n(trg)="40"> Nira sa qase cake era qai kila ni so na gauna ena vinakati mera waraka na ka era vinakata .\n(trg)="41"> Dina ga ni noda dau wawa e tiki tu ni noda bula , ia na noda dau waraka vakamalua na ka e ivakaraitaki nida tamata matua .\n(trg)="42"> Ia , ena so na ituvaki leqataki , e sega dina ga ni gadrevi kina na wawa .\n(trg)="43"> E dua na tagane ena sega ni rawa ni wawa ni vakatotolotaki watina yani i valenibula ni sa voleka ni sucu .\n(trg)="44"> Dina ga ni a vakaberabera o Loti me biuti Sotoma , ia rau sega ni bau wawa na agilosi ena nodrau vakatotolotaki koya .\n(trg)="45"> Sa vakarau vakarusai na koro qai leqataki dina na bula nei Loti kei na nona vuvale .\n(trg)="46"> Ia , ena levu na gauna e sega ni leqataki na bula , eda kerei ga meda wawa .\n(trg)="47"> Ena gauna vaka oya , ena daumaka sara na itosotoso ke da vulica kece meda dau wawa ena yalovosota ke vakavuna sara mada ga meda wawa e dua e vakawelewele se dua e sega ni veinanumi .\n(trg)="48"> Kena ikuri , ena rawa nida vosota kevaka eda vulica kece meda vakayagataka noda gauna ni wawa ena dua na ka e yaga .\n(trg)="49"> Na ivakamacala ena taqana e 5 e tiko kina e so na vakasama ena rawa nida na vosota kina , da qai vakayagataka vinaka na gauna ni noda wawa .\n(trg)="50"> Kena irairai ni o koya e sega vua na yalovosota ena tu beka vua na yalodokadoka , ni nanuma ni sega ni kilikili vua me wawa .\n(trg)="51"> O koya e laurai vua na itovo oqo ena bibi me vakasamataka na veivosa oqo ena iVolatabu : “ [ Sa ] vinaka ko koya sa yalodauvosovoso ka ca na yaloviavialevu . ”\n(trg)="52"> E tiko na leqa vua e viavialevu se dokadoka , e tukuna na vosa vakaibalebale : “ Sa ka vakasisila vei Jiova ko ira yadua sa viavialevu . ”\n(trg)="53"> E vinakati meda dikevi keda vinaka kei na noda veiwekani kei ira era tiko tikivi keda nida vulica tiko na vosota kei na ivakarau ni noda wawa .\n(trg)="54"> Ena Yaga na Vosota\n(trg)="55"> E laurai ni rawarawa na wawa nida kila ni ka eda waraka tiko e bibi sara , se meda kila ni sa na yaco dina ena dua na gauna .\n(trg)="56"> Ena tikina oqo , de vinaka meda raica ni o ira kece na dausokalou yalodina ni Kalou era waraka tiko na kena vakayacori na nona vosa ni yalayala totoka era volai tu ena iVolatabu .\n(trg)="57"> Me kena ivakaraitaki , e uqeti vakalou na daunisame me tukuna vei keda : “ Era na taukena na vanua ko ira na yalododonu , ka tiko kina ka sega ni mudu . ”\n(trg)="58"> E tokaruataka na vosa ni yalayala oqo na yapositolo o Joni ena nona kaya : “ Ia ko koya sa cakava na ka sa vinakata na Kalou , sa tu dei ga ka sega ni mudu . ”\n(trg)="59"> Kena ibalebale , kevaka meda bula tawamudu , e sega sara ga ni bau dua tu na ka na wawa .\n(trg)="60"> Ia eda sega ni bula tawamudu sara ena gauna oqo .\n(trg)="61"> Me icavai na veitalanoataki ni bula tawamudu ?\n(trg)="62"> Ni bera nida sauma na taro oya , vakasamataka mada ni a buli rau na imatai ni noda itubutubu na Kalou me rau bula tawamudu .\n(trg)="63"> Ena vuku ga ni nodrau ivalavala ca erau vakayalia kina na isolisoli oya me baleti rau kei iratou na luvedrau  — wili kina o keda .\n(trg)="64"> Ia , ni rau sa valavala ca oti ga , e vakaraitaka sara na Kalou na nona inaki me veisautaka kina na ka e yaco ena vuku ni nodrau talaidredre .\n(trg)="65"> E yalataka ni na cadra mai e dua na “ kawa , ” oya o Jisu Karisito .  — Vakatekivu 3 : 15 ; Roma 5 : 18 .\n(trg)="66"> Ena vakatau vei keda yadua na noda na vakalougatataki ni sa vakayacori na nona vosa ni yalayala .\n(trg)="67"> Ena gadrevi vei keda na vosota nida waraka tiko na gauna oya .\n(trg)="68"> Me rawa nida vosota , e uqeti keda na iVolatabu meda vakasamataka na ivakaraitaki ni dauteitei .\n(trg)="69"> E tea nona itei qai wawa ena vosota , e cakava tale ga e so na ka me taqomaka kina nona itei me yacova na gauna ni tatamusuki .\n(trg)="70"> E yaga dina na nona vosota ni raica na vua ni nona cakacaka .\n(trg)="71"> Na yapositolo o Paula e tukuna e dua tale na ivakaraitaki ni vosota .\n(trg)="72"> E tukuni ira na turaga kei na marama yalodina ena gauna makawa .\n(trg)="73"> Era vakanamata tu ena kena vakayacori na inaki ni Kalou , ia e dodonu mera waraka na nona gauna lokuci .\n(trg)="74"> E uqeti keda o Paula meda vakadamurimuri ira , “ era sa qai taukei ni veika ka yalataki nira a vakabauta ka vosota vakadede . ”  — Iperiu 6 :  11 , 12 .\n(trg)="75"> Io , na wawa e dua na ka eda sega ni rawa ni levea ena noda bula .\n(trg)="76"> Ia e sega ni dodonu me vuturitaki ena veigauna kece .\n(trg)="77"> Vei ira era waraka tiko na vakayacori ni vosa ni yalayala ni Kalou , e rawa ni ivurevure ni marau vei ira .\n(trg)="78"> E rawa nira vakayagataka na gauna ni nodra wawa ena nodra saga mera veiwekani voleka kei na Kalou kei na nodra cakava na cakacaka e vakaraitaka na nodra vakabauta .\n(trg)="79"> Ena nodra masu , nodra vuli , kei na nodra vakananuma na veika era vulica , e rawa nira nuidei ni veika kece e yalataka na Kalou ena yaco dina ena kena gauna lokuci .\n(trg)="80"> [ Kato /  iYaloyalo ena tabana e 5 ]\n(trg)="81"> SO NA KA ME CAKA ME KUA SOTI NI VUTURITAKI KINA NA WAWA !\n(trg)="82"> Tuvatuvanaki vakailiu !\n(trg)="83"> Kevaka o kila ni na gadrevi mo wawa , vakarautaki iko mo wilivola , mo volavola , mo culacula , mo taliwa , se vakaogai iko ena so tale na cakacaka yaga .\n(trg)="84"> Vakayagataka na gauna mo vakasama kina vakatitobu , e dua na ka dredre me vakayacori ena vuravura toso totolo oqo .\n(trg)="85"> Biuta e so na ivola ena yasa ni talevoni e rawa ni o wilika kevaka e kerei mo wawa ; ena loma ni lima se tini na miniti sa rawa ni o wilika e vica vata na drauniveva .\n(trg)="86"> Ni oni wawa tiko vakailawalawa , vakayagataka na gauna oya , kevaka e veiganiti mo tekivuna na veivosaki kei ira e so qai wasea vei ira e so na vakasama veivakauqeti .\n(trg)="87"> Me tiko e dua na ivola o rawa ni volavola kina ena nomu motoka , se na ka me wiliki e rawa ni o vakayagataka ena gauna ni wawa sega ni namaki .\n(trg)="88"> Bobo , vakacegu , se masu .\n(trg)="89"> NA NODA VAKAYAGATAKA VINAKA NA GAUNA NI NODA WAWA E VAKATAU MAI NA NODA YALOMATUA KEI NA NODA DAU VAKASAMA VAKAILIU .\n(trg)="1"> Me Tiko Vei Keda na iVakarau ni Yalo kei na Rai i Karisito !\n(trg)="2"> “ Ia me vakarawarawataka mada ga vei kemuni na Kalou , o koya na i vurevure ni vosota kei na yaloqaqa , mo ni yalovata e na nomuni muria na i vakarau i Karisito . ”  — ROMA 15 :  5 , VV .\n(trg)="3"> Ena cakayaco vakacava ena nona bula e dua na ivakarau ni yalona ?\n(trg)="4"> NA IVAKARAU ni yaloda e rawa ni cakayaco vakalevu sara ena noda bula .\n(trg)="5"> Na yalowele se yalogu , na yalodei se yalolailai , na dau vakauyalona se dau veitokoni , na dau vosakudrukudru se dau vakavinavinaka  — o ira na ivakarau ni yalo oqo ena vakatau vakalevu tiko kina na ka ena cakava e dua ni sotava e dua na ituvaki , kei na nodra na raici koya na tani .\n(trg)="6"> Na tamata yalo vinaka e rawa ni marau tu ga ke mani sotava sara e so na ituvaki dredre .\n(trg)="7"> Na tamata yalo ca ena ca kece ga vua na ka , ke mani vinaka sara tu mada ga na bula .\n(trg)="8"> Ena vulica vakacava e dua na ivakarau ni yalo ?\n(trg)="9"> Na ivakarau ni yalo  — e vinaka se ca  — e rawa ni vulici .\n(trg)="10"> Io , eda sega ni sucukaya mai , eda vulica ga .\n(trg)="11"> E kaya na ivolavakamacala na Collier’s Encyclopedia me baleta e dua na gone sucuvou : “ Na ivakarau ni yalo ena qai kilai tani kina ena vulica , me vaka ga na nona vulica e dua na vosa se dua na cakacaka . ”\n(trg)="12"> Eda na vulica vakacava e dua na ivakarau ni yalo ?\n(trg)="13"> E levu na sala eda na vulica kina , ia e rua erau na cakayaco vakalevu vei keda , oya na ituvaki eda bula kina , kei ira na noda itokani .


Na iVakadinadina - Henry B. Eyring\nNa iVola i Momani sa ikoya na idusidusi vinaka duadua meda vulica kina se da sa caka vinaka tiko kei na ka meda na cakava meda vinaka cake kina.\nAu vakavinavinaka ni soli vei au e dua na gauna meu vosa vei kemuni ena Sigatabu ni Koniferedi Raraba ni Lotu i Jisu Karisito ni Yalododonu Edaidai. Na lewe ni Lotu kece ena tautauvata na nodra itavi vakalou. Eda sa vakadonuya ka yalataka ni da na dina kina ena noda a papitaiso. Eda vulica mai na ivola i Alama, na parofita cecere ni iVola i Momani, na ka eda yalataka vua na Kalou ni da na cakava: “Mo dou tagi vata kei ira sa tagi; ka vakacegui ira sa rarawa, ka vakadinadinataka na Kalou ena veigauna kecega, ena veika kecega, kei na veivanua kecega dou sa tiko kina, me yacova na mate, io me vakabulai kemudou na Kalou ka okati kemudou vata kei ira ena imatai ni tucaketale mai na mate, me nomudou kina na bula tawamudu.”1\nO ya e dua na itavi cecere ka yalayala totoka mai vua na Kalou. E itukutuku tiko ni veivakauqeti na noqu vosa nikua. Me vaka ga na kena vakamatatataka vei keda na iVola i Momani, ena dusimaki keda cake talega ki na bula tawamudu.\nMatai, eda a yalataka ni da na dau yalololoma. Karua, eda yalataka nida na dau vakadinadinataka na Kalou. Katolu, eda yalataka ni da na vosota ki na ivakataotioti. Na iVola i Momani sa ikoya na idusidusi vinaka duadua meda vulica kina se da sa caka vinaka tiko kei na ka meda na cakava meda vinaka cake kina.\nMeda tekivu mada ena yalololoma. Au na vakananumi kemuni ena veika e se qai yaco oti walega oqo. E lewe levu vei kemuni ko ni a vakatavi ena dua na siga ni veiqaravi. E udolu vaka udolu era a vakarautaki ena veiyasai vuravura.\nE dua na matabose ni Yalododonu era masulaka na veiqaravi cava mera na laki cakava. Era kerea vua na Kalou mera kila se o cei me laki qaravi, vakakina na sala ni veiqaravi, kei cei me na sureti me lako yani ka laki vakaitavi. Era na masulaka tale beka ga me kakua ni guileca mai na iyaya ni cakacaka kei na wainigunu. Vakabibi tale ga na nodra masulaka mera na vakila na loloma ni Kalou o ira era vakaitavi kei ira era laki qaravi.\nAu kila ni a saumi na masu o ya ena dua na tabanalevu. Rauta ni 120 na lewenilotu era bole mera laki vakaitavi. Era veisautaka sara ga na irairai ni lomanibai ni dua na valenilotu ena neitou itikotiko ena loma ni tolu na auwa. Sa dua na cakacaka dredre ka marautaki. Era vakavinavinaka kina o ira na italatala ni lotu. O ira kece era laki vakaitavi ena siga o ya era duavata ka vakasinaiti ena loloma. E so mada ga era tukuna ni ra vakasinaiti ena marau ena nodra werewere ka sasamaki tiko.\nA vukei ira na vosa mai na iVola i Momani mera kila na vuna era vakila tiko kina na reki o ya. E a tukuna o Tui Penijamini vei ira na nona tamata, “Mo ni kila ko ni sa qaravi Koya tiko na nomuni Kalou … ena nomuni qaravi ira tiko na wekamuni.”2 Ka sai Momani ka vakavulica ena nona kaya ena iVola i Momani, “Ia sa vu mai vei Karisito na loloma sa uasivi sara, ka sa ia tikoga ka sega ni mudu, ia sa kalougata ko koya sa kunei vua na loloma oqo ena siga mai muri.”3\nEna vakayacora na Kalou na nona yalayala vei kemuni, ni ko ni sa vakayacora vaka kina. Ni ko ni veiqaravi vei ira na tani baleti Koya, ena laiva o Koya mo ni vakila na Nona loloma. Ni toso na gauna ko ni na vakila ni loloma oqo sa tiki sara ga ni nomuni bula ena veisiga. Ka sa na soli vei kemuni na yalayala nei Momani e lomamuni ena nomuni veiqaravi vei ira na tani, ko ni na vakalougatataki.\nMe vaka ga o ni sa yalataka vua na Kalou ni ko ni na yalololoma, o ni sa yalataka mo ni dauvakadinadinataki Koya se evei ga ena nomuni bula taucoko.Vakadua tale na iVola i Momani sa idusidusi vinaka duadua me na vukei keda meda cakava na ka eda sa yalataka.\nAu a sureti meu laki vosa ena dua na soqo ni tuvaitutu ni univesiti. E a vinakati Peresitedi Gordom B. Hinckley mai na kena peresitedi, me laki vulagi kina, ia a qai osooso kina o koya. Au a qai mani veisosomitaki kina. Ena gauna o ya au a se gone sara ena Kuoramu ni iApositolo Le Tinikarua.\nA lomatarotarotaka o koya meu sureti me keirau veivosaki ni sa raica na veika au vakaitavitaki au kina me vaka e dua na iApositolo. A qiri mai ena talevoni ka kaya ni sa qai mai kila ni noqu itavi meu dau vakadinadinataki Jisu Karisito.\nSa vakabibitaka sara ga mai o koya ena neirau veitalanoa meu na kakua sara ni cakava o ya ena gauna au na laki vosa kina. E vakamacalataka mai o la na marama keirau veivosaki ni rokova na univesiti na vakabauta vakalotu ni tamata kece sara, vakakina o ira era sega ni vakadinata ni dua tiko na Kalou. Tokaruataka o koya ka kaya, “ena sega ni rawa ni ko mai vakayacora na nomu itavi eke.”\nAu biuta sobu na talevoni ka lomatarotaro na lomaqu. Meu sa tukuna beka ki na univesiti meu sa vakasuka ka kakua ni vosa? Sa vo tiko ga oqo e vica na macawa. Sa kacivaki oti mai kea na noqu na yaco yani kina. Ena vakacava na kena revurevu ki na yaca vinaka ni Lotu na noqu na sega ni yaco yani?\nAu masuta me vukei au na Kalou ena ka meu cakava. A yaco mai na kena isau e veivakurabuitaki vei au. Au vakila ni ka e a yaco vei Nifai, Apinatai, Alama, Amuleki kei iratou na luvei Mosaia sa vukei au sara. Eratou gumatua ena vakadinadinataki Jisu Karisito ena mata sara ga ni meca.\nNa digidigi ga me caka, o ya na vakavakarau. Au vakasaga na ka kece e rawa meu kila kina e so na ka baleta na univesiti. Ni sa voleka mai na siga ni soqo, sa vaka me tosocake na noqu lomaleqa kau sa qai masu ga vakawasoma.\nMe vaka na cakamana ni kena tawase na Wasa damudamu, au a raica e dua na itukutuku. E a vakacerecerei na univesiti ena nona a cakava e dua na ka sa cakava tu mai na Lotu ena veiyasai vuravura ena veivuke raraba. Niu sa laki vosa au qai vosa ena ka e cakava tiko na univesiti vakakina o keda ka rawa ni laveti cake kina na nodra bula o ira era leqa tu. Au tukuna niu kila ni o Jisu Karisito sa itakataka ni veivakalougatataki kecega ka sa lako vei ira era sa vukei mai vei keda vaka kina o ira.\nNi oti na soqoni era tucake na tamata ka vakasausau, ka vaka me ka vou toka vei au. Au kurabui ka vaka meu lomaleqa tikoga. Au nanuma na ka e a yaco vei Apinatai. O Alama duadua ga e vakabauta na nona ivakadinadina. Ia ena bogi oya ena dua na kana magiti levu, au rogoca kina na peresitedi ni univesiti ni kaya ni a rogoca ni vosa na Kalou ena noqu vosa.\nE vaka na cakamana na ka e a yaco ka dau tu yadua sara na kena yaco ena noqu bula niu vakadinadinataki Jisu Karisito tiko. Sa vakadeitaki tu na ka e rawa ni cakava na i Vola i Momani ena nomuni bula, kaukauwa, kei na yalodei mo ni ivakadinadina ni Kalou. Na ivunau kei na veivakaraitaki e tiko ena ivola oqo ena vueti kemuni cake, ena dusimaki kemuni, ka na vaqaqacotaki kemuni.\nO ira kece na daukaulotu ka ra sa vunautaka tiko na kosipeli i Jisu Karisito era na vakalougatataki ni ra vulica na i Vola i Momani. O ira na itubutubu ka ra segata tiko me dua na nodra ivakadinadina na luvedra baleta na Turaga o Jisu Karisito, era na vukei kevaka mera na vaqara e dua na sala me vulici kina na iVola i Momani ena loma ni nodra vale kei na nodra bula na lewe ni matavuvale. Na ka o ya sa dina taucoko sara ena neitou matavuvale.\nAu raica rawa ni sa yaco tikoga na cakamana ena soqoni ni sakaramede yadua kei na kalasi yadua au tiko kina ena Lotu. Era sa vakaraitaka tiko na qasenivuli kei ira na dauvunau na nodra lomana na ivolanikalou vakabibi ga na iVola i Momani. Ka yaco mai na ivakadinadina ni tamata yadua mai na vu ni yalodra dina. Era veivakavulici ena gugumatua torocake ka soli ivakadinadina ena kaukauwa.\nAu raica talega ni da sa vinaka cake sara ena ikatolu ni yalayala eda a cakava ena gauna ni papitaiso. Eda yalataka meda na dau vosota, ena talairawarawa ki na ivunau ni Kalou ena noda bula taucoko.\nAu a sikova na rumu e valenibula i noqu itokani ka sa laurai vua na kenisa. Erau a tomani au e rua na luvequ yalewa. Au a sega ni namaka me na rawa ni kila o koya. Era a tucake wavoki tu ena nona imocemoce na nona matavuvale ena gauna keitou a curu yani kina.\nE a rai cake mai ka matadredredre. Au na dau nanuma tu ga na kena irairai ni raica ni keirau kauti rau tiko yani na luvei keirau yalewa. A yalovi rau me rau toso voleka yani vua ena nona loga. E a duri cake mai, tauri rau ka vakatakilai rau vei iratou na nona matavuvale. E a vakamacalataka na cecere ni nodrau bula na goneyalewa lalai oqori. E vaka sara ga e vakamacalataka tiko e rua na raluve ena dua na itikotiko vakatui.\nAu a namaka me na oti totolo na neitou veisiko. Au nanuma, ni o koya sa na rairai wawale sara. Ia niu rai yani, e vaka me sa tasiri ga na veiyabaki. E totoka sara na kena rairai ka laurai ni lomani keitou kece sara.\nSa vaka sara ga me taleitaka o koya na gauna o ya, ni vaka me sa tu vakadua na gauna. Sa dau nona cakacaka me dau vueti ira na lalai vua na Turaga. Sa kila o koya mai na iVola i Momani ni volai tu kina ni iVakabula ena nona sa tucaketale e tauri ira yadudua na lalai, vakalougatataki ira, masulaki ira ka sa qai tagi ena reki.4 O koya e sa sotava oti na marau o ya ka rawa kina vua me vosota na Nona veiqaravi ni yalololoma me yacova na ivakataotioti.\nAu raica na cakamana vata vaka o ya ena rumu ni dua ka sa veiqaravi yalodina vakalevu sara, ka sa nanuma ni sa kena gauna me vakacegu.\nAu kila ni sa caka oti vua e dua na veiqaravi vakavuniwai balavu sara, baleta e dua na mate e tiko vua ka sa tukuna o vuniwai ni sa rawa mena mate kina. Eratou sa na sega tale ni rawa ni vakabulai koya se solia vua e dua na vakanuinui na vuniwai.\nKauti au yani o watina ki na dua na nodratou rumu ni moce. A davo koto vakatadraicake o koya ena idavodovo ka sa caka sara vakamatau. Sa dara tu o koya e dua na sote vulavula yani sara vakavinaka, vaka-neketai ka dara koto e dua na ivava vou.\nNi raica o koya niu kurabui ena noqu raici koya, a dredre vakamalua, ka kaya mai, “Ni sa oti na nomu masulaki au, au sa vinakata meu vakarau ki na kaci ka taura na noqu imocemoce ka laki veiqaravi.” A kena irairai ni sa vakarau o koya me lako yani ka laki veivakatarogi kei na iVakavuvuli, o Koya ka sa qarava tu mai ena yalo-vakabauta.\nO koya sa ivakaraitaki ni sa veisautaki koya sara ga me Yalododonu Edaidai ka dua vei ira au dau sotava wasoma ni ra sa soli-bula ki na veiqaravi. Era cakacaka tikoga.\nE vakamacalataka vakaoqo o Peresitedi Marion G. Romney: “Ni dua e sa veisautaki sara ga, ka sa gadreva e yalona taucoko me dina ki na Kosipeli i Jisu Karisito, sa mate sara ga e kea, ka sa bula cake mai kina e dua na itagede ni lomana na Kalou ena nona sa yalodina me sa talairawarawa ki na nona ivunau.”5\nO ya na ka ena dau laurai vei ira era sa qaseta na bula-vakatisaipeli nei Jisu Karisito. Me vaka sara ga na marama ka a kidavaki rau na luvequ yalewa kei na tagane ka sa vakaivava vou tu me vakarau laki veiqaravi vua na Turaga, erau muria na nona ivakaro me yacova na ivakataotioti. Ko ni sa raica kece sara.\nEna rawa ni ko ni na raica tale kevaka mo ni lesu ki na iVola i Momani. Dau curumi au na yalo ni veivakacaucautaki niu dau wilika na nona vosa e dua na ilumuti ka italai gugumatua ni Kalou ka sa qase sara mai: “Raica sa sautaninini tu na yagoqu ena noqu vosa tiko oqo vei kemuni; ia na Turaga … sa vakaukauwataki au, kau sa vosa rawa tiko kina oqo vei kemuni.”6\nSa na rawa ni ko ni na vakaukauwataki me vakataki au ena ivakaraitaki ni vosota vakadede nei Moronai. Sa mai tu duadua ena nona veiliutaki. E kila ni sa voleka sara ni cava na nona bula. Ia, ni rogoca na ka e a vola me baleti ira ka ra se bera ni sucu kei ira na luve ni nona meca: “Io, dou lako vei Karisito ka biuta tani na ivalavala sa sega ni vakalotu, mo dou vinaka kina; ia kevaka dou sa biuta tani na ivalavala sa sega ni vakalotu ka lomana na Kalou ena lomamudou taucoko, kei na yalomudou taucoko, kei na nomudou igu taucoko, sa na qai rauti kemudou na nona loloma, ia na nona loloma dou sa vinaka kina ena vuku i Karisito, ia kevaka dou sa vinaka ena loloma ni Kalou ena vuku i Karisito sa sega ni rawa mo dou cakitaka na kaukauwa ni Kalou.”7\nE a solia o Moronai na ivakadinadina o ya me nona vosa ni tatau ki na nona bula ni veiqaravi. E vakabibitaka na yalololoma me vakataki ira kece na parofita ena iVola i Momani. E vakuria na nona ivakadinadina baleta na iVakabula ena gauna sara ga sa voleka tu kina ni mate. O koya e dua na luve ni Kalou sa taucoko na nona saumaki, ka da rawa ni vaka o ya: meda vakasinaiti ena yalololoma, meda tudei ka dina ki na noda ivakadinadina ni iVakabula kei na Nona kosipeli, ka tu vakarau meda vosota me yacova na ivakataotioti.\nVakavulica vei keda o Moronai na ka ena gadrevi vei keda. E kaya ni imatai ni ka me caka me rawa ni taucoko sara ga kina na noda saumaki, sa ikoya na vakabauta. Ni da masulaka na noda wilika na iVola i Momani ena taraicake kina na noda vakabauta na Tamada na Kalou, na Luvena Vakamareqeti, kei na nona kosipeli. Ena tara cake na nomuni vakabauta na parofita ni Kalou ena gauna makawa kei ira ena gauna oqo.\nEna kauti kemuni vakavoleka sara vua na Kalou ka sega ni vaka tale e dua na ivola. Ena rawa ni veisautaka e dua na bula me vinaka. Au vakauqeti kemuni mo ni cakava na ka e a cakava e dua na noqu itokani daukaulotu. Ena nona vaqara lasa, e a dro mai nodratou vale ni se qai yabaki tini vakacaca, ia, e dua na tamata a biuta e dua na iVola i Momani ena kato lailai a kauta voli.\nSa sivi e vica vata na yabaki. E toki ena veivanua e veiyasai vuravura. Dua na siga ni sa baci tiko duadua voli ka sega soti ni yalomarau, e qai raica na kato lailai. E sinai tu ena kato lailai oqo na veika e a kauta voli mai. Davo sara koto ena boto ni kato lailai mai ra na iVola i Momani. E wilika na yalayala e tiko kina ka vakatovolea sara. Sa kila sara ni sa ka dina. Na ivakadinadina o ya e veisautaka na nona bula. E a sotava na marau tawa vakaiyalayala ka uasivia na nona veitatadra kece sara.\nNa nomu ilavelave ni iVola i Momani, ena rairai vunitaki toka ena nomuni sa rui osooso ena veika o ni sa rawata ena nomuni bula tiko eke. Au kerei kemuni mo ni dau gumatua na vakawilika. E tiko kina na taucoko ni kosipeli i Jisu Karisito, ka sa ikoya walega na sala ni lesu tale vua na Kalou\nAu vakadinadinataka vei kemuni ni bula dina tiko na Kalou, ka na sauma dina mai na nomuni masu. Na iVakabula kei vuravura o Jisu Karisito. Na iVola i Momani sa ivakadinadina ni bula dina tiko o Koya ka sa iKoya sa tucaketale ka sa noda iVakabula.\nNa iVola i Momani sa ivakadinadina vakamareqeti dina. Au sa laiva vei kemuni na noqu ivakadinadina ena yaca tabu i Jisu Karisito, emeni.\n1. Mosaia 18:9. 2. Mosaia 2:17. 3. Moronai 7:47\n4. Raica na 3 Nifai 17:21–22. 5. Marion G. Romney, ena Ripote ni Koniferedi, Okot 1963, 23. 6. Mosaia 2:30. 7. Moronai 10:32. Kena sa otiKena e tarava


E Bibi Vua na Kalou na Nomu Vakaemeni\nWILIKA ENA VOSA Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Armenian Armenian (West) Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Czech Damara Dangme Danish Dayak Ngaju Digor Douala Drehu Dutch Ecuadorian Sign Language Edo Efik English Esan Estonian Ewe Finnish Fon French Ga Garifuna Georgian German German Sign Language Gitonga Greek Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Persian Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu vakaViti\nE BIBI vei Jiova na noda sokalou. E “vakarorogo tiko qai vakatudaliga” nida veitalanoa na nona tamata. E kauaitaka vakabibi o Jiova na ka kece eda cakava nida vakacaucautaki koya, ke nanumi mada ga ni ka lailai. (Mala. 3:16) Kena ivakaraitaki, dikeva mada na vosa eda dau cavuta vakalevu na “emeni.” E lekaleka ga, ia vakacava e bibi vei Jiova? Io! Me kilai na vuna, meda dikeva mada na kena ibalebale kei na sala e vakayagataki kina ena iVolatabu.\n“ERA . . . KAYA NA TAMATA KECE, ‘EMENI!’”\nNa vosa vakavalagi ni “emeni” e kena ibalebale “me yaco mada ga,” se “io.” E vu mai na vosa vakaIperiu e kena ibalebale na “yalodina,” kei na “nuitaki.” E dau cavuti ena so na gauna ena bubului. Ni sa bubului oti e dua, ena kaya na emeni me vakadeitaka ni donu na ka e cavuta, ena lewai tale ga ena ka kece e bubuluitaka. (Tiko 5:22) Ni tukuna e matanalevu na “emeni,” qori ena uqeti koya me dei ena ka e bubuluitaka.—Niem. 5:13.\nE volai ena Vakarua wase 27 e dua na sala vakasakiti e cavuti kina na “emeni.” Nira butuka na Vanua Yalataki na Isireli, a vinakati mera soqoni ena lomadonu ni Ulu i Ipali kei Ulu i Kirisimi mera rogoca ni wiliki e cake na Lawa. Ena vinakati mera rogoca, mera duavata tale ga kei na ka e wiliki. Era vakaraitaka nodra duavata nira tukuna “Emeni!” ena gauna e wiliki kina na isau ni talaidredre. (Vkru. 27:15-26) Raitayaloyalotaka mada na domodra e vica vata na udolu na tagane, yalewa, kei na gone nira cavuta vakadomoilevu, “Emeni!” (Josua 8:30-35) Era na sega vakadua ni guilecava na ka kece era cavuta ena siga qori. Era cakava na Isireli na ka kece era bubuluitaka, ni volai me baleti ira: “Era qaravi Jiova tiko ga na Isireli ena gauna taucoko i Josua kei na nodra gauna taucoko na qase era bula tiko ni sa mate o Josua, era kila tale ga na ka kece e vakayacora o Jiova vei ira na Isireli.”—Josua 24:31.\nE cavuta tale ga o Jisu na “emeni” me vakadeitaka ni dina na ka e tukuna, ia e duatani na sala e vakayagataka kina. E sega ni tukuna “emeni” (kena vakadewa vakavalagi “e dina”) ni cavuti oti e dua na ka, ia e cavuta rawa ni bera ni tukuna e dua na ka me vakadeitaka ni dina. So na gauna, e dau cavuta veitaravi “emeni emeni” (e vakadewataki vakaViti me “au kaya vakadodonu”). (Maciu 5:18; Joni 1:51) Qori me vakadeitaka vei ira na rogoci koya ni dina na ka e tukuna. Sa rauta me vosa va qori o Jisu ni o koya ga e vakadonuya na Kalou me vakayacora na nona vosa ni yalayala.—2 Kor. 1:20; Vkta. 3:14.\n“ERA KAYA KECE NA LEWENIVANUA, ‘EMENI!’ ERA VAKACAUCAUTAKI JIOVA SARA”\nEra cavuta tale ga na Isireli na “emeni” nira vakacaucautaki Jiova kei na nodra masu. (Niem. 8:6; Same 41:13) Nira cavuta na vakarorogo na “emeni” ni oti na masu, e vakaraitaka nira sa duavata kei na ka e masulaki. Qo e dua na sala era vakaitavi kece kina, era marautaka tale ga nodra qaravi Jiova. A yaco qori ena gauna e kauta mai kina o Tui Tevita na Kato i Jiova i Jerusalemi. Ni caka na kena soqo, e qai cavuta nona masu o Tevita mai vu ni lomana me vaka e dua na sere. E volai qori ena 1 Veigauna 16:8-36. E uqeti ira sara ga na vakarorogo na ka e cavuta, “era [qai] kaya kece na lewenivanua, ‘Emeni!’ era vakacaucautaki Jiova sara.” Dua na ka nodra marau nira duavata ena sokalou.\nEra cavuta tale ga na “emeni” na lotu vaKarisito ena imatai ni senitiuri nira vakacaucautaki Jiova. Era vola tale ga na dau vola iVolatabu. (Roma 1:25; 16:27; 1 Pita 4:11) E vakamacalataki ena Vakatakila nira vakacaucautaki Jiova na kabula vakayalo mai lomalagi nira kaya: “Emeni! Vakacaucautaki Ja!” (Vkta. 19:1, 4) Nira dau soqoni na lotu vaKarisito ena gauna e liu, era dau cavuta na “emeni” ni oti na masu. (1 Kor. 14:16) Era sega ni dau cavuta wale tu ga na vosa qori.\nBIBI NI NOMU VAKAEMENI\nNida sa kila na inaki era cavuta kina na “emeni” na dauveiqaravi i Jiova, sa qai matata na vuna meda tinia kina na masu ena “emeni.” Nida vakaemeni ni oti noda masu, e vakaraitaka nida masu mai vu ni lomada. Nida vakaemeni tale ga ni oti nona masu e dua, ke sega mada ga ni rogoci, e vakaraitaka nida duavata kei na ka e masulaki. Dikeva eso tale na vuna e bibi kina noda cavuta na “emeni.”\nEda rogoca vinaka na masu ni okati ena noda sokalou. Na masu e okati ena noda sokalou vei Jiova. E bibi gona na ka eda cavuta kei na noda itovo ena gauna ni masu. Nida vinakata me vakaibalebale noda “emeni,” eda na doka na masu qai vakarorogo vinaka.\nEda na duavata ena sokalou. Ni dua e masu e matanalevu, era rogoca kece na lewe ni ivavakoso. (Caka. 1:14; 12:5) Nida cavuta na “emeni” kei ira na tacida ni oti na masu, e vakaduavatataki keda. Ke da cavuta lo, se cavuta e cake, ena rogoca o Jiova na ka eda kerea vakaivavakoso.\nE vakacaucautaki o Jiova nida cavuta na “emeni”\nEda vakacaucautaki Jiova. E raica vinaka tu o Jiova na noda ivakarau ni sokalou, ke sega mada ga ni laurai levu. (Luke 21:2, 3) E kila vinaka na ka e tu e lomada kei na inaki ni ka eda cakava. Ke da soqoni mada ga mai vale ena talevoni, eda kila ni kauaitaka tale ga o Jiova na noda vakaemeni. Eda duavata tiko kei ira na tacida ena noda vakacaucautaki Jiova.\nEna rairai nanumi ni dua ga na ka lailai na vakaemeni, ia e bibi dina. E kaya e dua na Bible encyclopedia: “Nira cavuta na tamata ni Kalou e dua na vosa qo, era vakaraitaka kina na nodra nuidei, veitokoni, kei na nodra vakanuinui.” Me vakamarautaki Jiova mada ga na noda dau vakaemeni. —Same 19:14.\nE DODONU MO VAKAEMENI E VEIGAUNA?\nE dua na vosa bibi na “emeni.” Ia vakacava ke cavuta cala e dua na ka o koya e masu? E rawa nida vakaemeni tiko ga? Io! E kila vinaka o Jiova ni dau cala na ka eda cavuta ena so na gauna, ena raibaleta qori. Kena ibalebale, ke da kauaitaka ga na ka e via tukuna tiko o koya e masu, sega ni vosa e cavuta, qori ena rairai uqeti keda meda vakaemeni.\nVakacava ke masu e dua e sega ni iVakadinadina i Jiova? Eda na sega ni vakaemeni e cake, se cavuta lo. Vakacava ke da tiko sara ga ena gauna e caka kina na masu? Kena ivakaraitaki, eda rawa ni tiko ena dua na soqo qai kerei e dua me masu. Se da tiko ena vuvale duidui lotu qai masu o ulunivuvale e sega ni Vakadinadina i Jiova. Na cava meda cakava?\nKe da donuya na ituvaki qori, e rawa nida galu ga qai veidokai. Eda na sega ni vakaemeni se veitauriliga ni caka tiko na masu, qori e dusia nida sega ni tokona. Eda rawa ni vakatulewataka meda masu lo ga, ia meda kua ni vakaemeni e cake de nanumi nida duavata kei ira ena masu. Ke ra tucake, ena vakatau sara ga vei keda meda duri se kua. Ke da tucake se cuva, e sega ni okati me sokalou. Kena ibalebale ena ituvaki va qori, eda na dui vakatulewataka na lotu vaKarisito na ka meda cakava. Meda kua ni vakalewa na ka e cakava e dua na lotu vaKarisito ena ituvaki qori.\nEda raica ga eke ni bibi vei Jiova na noda vakaemeni.\niMeli iMeli E Bibi Vei Jiova na Nomu Vakaemeni


Oqo na veimeke ka rawa ni rau meke ruarua kina na yalewa kei na tagane.\nE rau rawa ni meketaka ruarua na tagane kei na yalewa. E vaka na ruasa na kena meketaki ka rawa na dabe se tucake.\nOqo e meke ni yatu yanuyanu ko Malolo mai Yasawa. E dau meketaki dabe ka dau totolo sara na kenai vukivuki. E dau vakamuria ga na qaqana na matana. E ra dau vakaisaulu ga i ra ka vakavesa ko ira na tagane ka ra vakavinivo jaba na yakewa kei na salusalu.\nNa Meke ni Gagano\nE dau matanataki ka rawa tale ga me kua, ka sa sega ni vakayagataki ena gauna oqo.\nNa Vakalutuivoce se Vakavunigasau\nE dau meketaki walega ka sega ni matanataki. E ra dau laga e lewe rua ka dua e tagica ka dua e laga. E so e droku sa na yacana na vucu.\nE na qai vakuri tale yani ....... Fijituwawa.com Research Team\nPosted by Fijituwawa News at 12:33 AM No comments:\nNa i Ukuuku\nE duidui na i ukuuku nu meke ka duidui vaka kina na veika e vakayagataki ena meke me vaka na: i wau, moto, iri, na i ula kei na meke liga. Ni uku e dua na gone tagane se yalewa ena vaka oqo na i ukuuku e vakayagataka:\nTiki ni Yago\nUlu: Ulu mate, Bena (Vakamira), Vuso ni Kuka, Lawe, i Tekiteki\nMata: Wasekaseka, Buli, Buli, Salusalu, Civa Vonovono\nDomo: Civa Vonovono, Salusalu\nSere: Lumu Dara, A i moko Masi\nTolo: Tui ni Malo, A i Sulu, Sekaseka, Wa i Sulu, A i tiniyara, Liku Vasili se Vau\nNa Masi Kuvui\nNa masi Kuvui ga e dau vakayagataki e na nodra i ukuuku na Turaga se Marama. Na Turaga e dau vakawasekaseka na Marama e dau vakalawe. E caka tale ga na meke vakavanua e ra dau viriviri na Marama (viritaki tabua). E ra sega sara ni dau viriviri na yalewa tauvanua vakavo ke dua e vasu levu\nNa Kena Sovasova se i Kaukau\nNi dua na meke levu, e rawa ni dau caka na kena Sovasova, o ya me ra dau vaka i kaukau na marama ka wili kina na veika oqo; uvi, dalo kei na i yau me vaka na ibe, masi, se na masima. E ra dau sega ni vaka i kaukau na turaga.\nE rawa ni da kaya ni tolu ga na domo ena vakatara: O koya e laga, o koya e tagica kei ira na droku. E na so tale na gauna e rawa ni dua e laga muria se camana. E na vakayagataki na lali me vakatautaki kina na kena gedei kei na kena totolo na i lagalaga ni meke, muria yani na derua kei na i cobo me lutu bi vinaka kina na kena i rogorogo ni vakatara. E rawa tale ga me curu mai e so na rorogo me vaka na sau me dua toka ga kei na dua na tiki ni bitu se kau me rau veiqiriti toka. Na veilutuki ni lali ka vaka kina na kena laki totolo se berabera, laki mudu vakasauri tu mada ka lako vata tiko kei na cobo kei na derua ena kuria tiko na lutu bi ni domo ni vakatara ka vakavotuya na memela vinaka ni domo ni laga.\nNa i Kau se Ucu ni Meke\nOqo na qaqa ni meke ka dau lagati wale mada ga ka so na gauna me dau matanataki ka me dua tiko ga na kena matamatana me rawa kina ni vakamatautaki kina na nodra ucu mai kin a vanua ni meke na mata ni meke. E sega ni dau vakaucu na meke ni yaqona se veimeke tale e so, ia e dau vakaucu ga na meke ni solevu.\nNa Vakavinavinaka ena Gauna ni Meke\nE dau veivakauqeti vei ira na lewe ni meke ka kena vakavinavinakataki tiko na meke e na gauna ka caka tiko ga kina na meke se na gauna e sa laki tini kina na tikina. E dau kacivaki ga na vakavinavinaka me vaka:\nVinaka, vinaka saka na Meke ……………(Matana)\nVinaka na Lali …………………………...(Lali)\nVinaka i Sau! Vinaka i Loma…………….(Matana)\nMai Noqu na Lali se Laga ……………….(Vakatara)\nMai noqu I Sau se i Loma………………...(Matana)\nE dodonu me lako tiko ga na meke ka lako tale tiko ga na vakavinavinaka.\nNa Veivakamarautaki e na Meke\nE wili vata eke na veivakubuti, veivakataubeni, tibivuru ka ra dau caka na veika oqo ena nodra vakaraitaka na nodra vakavinavinaka ka vakavuqa ga na nodra vakairatitaka na nodra marau ki vei koya e caka vua na veika oqo. E vakatoka oqo na veika e dau soli:\nVeivakubuti ---------------------- i lavo\nVeivakataubeni ------------------- salusalu, i sulu, i taube\nVeivakatekitekitaki -------------- i lavo pepa\nTibu Vuru ------------------------ tavako me waqa rawa\nVeilumu ------------------------- vakayagataki na waiwai boi vinaka kei na pauta\nVeiregu -------------------------- e dau yaco ni ra sota na veitabani se veitauvutaki\nNa Vakaorei se Veimoku\nE dau vakavu na veivakatotogitaki vaka oqori mai na kau ka cavuti ka vakayagataki me i ukuuku se me lali. E dau vakaoqo na kena i lakolako; ke ra laki meke e dua na mata meke ki na dua na vanua ka nodra kau na vesi ka ra vakayagataka na lali vesi, na daru ni vesi me vesa, na tabani vesi me nodra i wau, e ra sa na bolea tiko yani na laki meke me ra vakaorei mai se laumoku. E dau kenai tinitini me caka e dua na veilewai vakavanua ka tau mai kina na kedra i totogi. Na vu ni nodra bolea baleta ni ra veitabani se veitauvutaki ka vakayacori me ka ni lasa vakabibi ena marau ni vakatawase kei na gauna ni marau tale e so.\nNa meketi ni Vulagi\nE na so na gauna ni ra yaco main a vulagi, era dau qai meke na yalewa ena koro. E dau ke na i vakarau me dau caka e dua nai vakatale na i lavo se i sulu se tabua. E dau kenai vkarau talega me dau cabo na i vakatale.\nNa Suqe Vucu\nOqo e dua na i vakarau makawa ni vaqara meke ka vaqarai na tevoro me vagunuvi me solia mai na meke. E na bogi butobuto e ra dau qai lako na tamat bula e na koro ka ra lako galugalu kina veivanua tawa. E ra na uku kece ka kau yaqona. Ni ra yaco yani sa na cabo sara na yaqona ka ra na wawa toka ia e na vosavosa toka ko koya na nodrai liuliu me kere meke. E na dau kerea sara ga na meke e vinakati me yacova sara ni sa rawa na meke e vaqarai tiko.\nPosted by Fijituwawa News at 7:40 PM No comments:\nPosted by Fijituwawa News at 7:29 PM No comments:\nPosted by Fijituwawa News at 8:01 PM No comments:\nPosted by Fijituwawa News at 9:49 PM No comments:\nPosted by Fijituwawa News at 9:10 PM 1 comment:


Ka Mo Cakava ni O Lomaocaoca Vakalevu\nWILIKA ENA VOSA Acholi Afrikaans Albanian Amharic Arabic Armenian Armenian (West) Aukan Aymara Azerbaijani Azerbaijani (Cyrillic) Batak (Toba) Bengali Bulgarian Cambodian Catalan Cebuano Chichewa Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hmong (White) Hungarian Iban Igbo Iloko Indonesian Italian Japanese Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Marathi Maya Mazatec (Huautla) Mizo Mongolian Moore Myanmar Nahuatl (Huasteca) Ndebele (Zimbabwe) Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Bolivia) Quichua (Imbabura) Rarotongan Romanian Runyankore Russian Samoan Sango Saramaccan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Waray-Waray Wayuunaiki Xhosa Yoruba Zande Zapotec (Isthmus) Zulu vakaViti\n“Niu lai voli kakana sa tu ga na bisikete kamica, ia sa va ga ya na kena isau! Siga ga e tarava sa sega tale ni dua na kakana e vo ena sitoa.”—Paul, Zimbabwe.\n“E tukuna vei au o watiqu ni sa na biuti keitou. Meu na vosota vakacava na nona tawayalodina? Ratou na qai qaravi vakacava na gone?”—Janet, Merika.\n“Ni tagi na alamu, totolo ga noqu vaqara na vanua meu vuni kina, kacakacabote na rokete au qai cokataki au yani ena fuloa. Ni oti mada ga e vica na aua se ninini ga na ligaqu.”—Alona, Isireli.\nEda bula tu qo ena dua na gauna ni lomaocaoca e “vakilai kina e levu na ka dredre.” (2 Timoci 3:1) E levu era rarawataka tu na leqa vakailavo, kavoro ni bula vakavuvale, ivalu, veitauvi ni mate rerevaki, se leqa tubukoso kei na kena eda vakavuna ga. Kena ikuri noda dau nuiqawaqawataka tu eso na ka va qo: ‘Ena tini ena kenisa na ka e vuce tiko qo e yagoqu?’ ‘Ena vakacava tu mada na vuravura era na susugi kina na makubuqu?’\nEda dau lomaleqataka ga eso na ka me vaka na veitarogi, itavi eda vakacolati kina, se nida kacivi meda lai veivosaki kei na dua eda kere cakacaka kina. Eso na ka eda lomaleqataka me baleta noda bula e itataqomaki tale ga. Ia e ca ke sa sivia tale na veika eda lomaocaoca kina. E vica na vakadidike se qai caka wale tiko ga qo vei ira e sivia na le 68,000 na uabula, qai laurai ni rawa ni matedole sara ga e dua ke lomaocaoca mada ga vakalailai. E veiganiti gona nona taroga o Jisu: “O cei vei kemudou ena vuku ni nona lomaocaoca e rawa ni vakadedetaka tale vakalailai na nona bula?” Ena lekaleka na bula ke da dau lomaocaoca. E veivakasalataki kina o Jisu: ‘Kua ni lomaocaoca.’ (Maciu 6:25, 27) Eda na rawa ni cakava vakacava qori?\nQo ena noda saga meda rawata na vuku, da vakabauta dina na Kalou, kei na noda nuitaka tiko na bula vinaka e se bera mai. Eda rairai sega ni vakila tiko nikua na bula dredre, de dua ena qai yaco ga mai na kena gauna. Meda raica sara mada qo eso na ivakasala yaga eratou muria o Paul, Janet, kei Alona me ratou kua kina ni lomaocaoca vakalevu.\niMeli iMeli Lomaocaoca e Veivanua!\nO Dau Lomaocaoca?


WILIKA ENA VOSA Afrikaans Albanian Armenian Azerbaijani Azerbaijani (Cyrillic) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Finnish French Georgian German Greek Hungarian Indonesian Italian Japanese Kinyarwanda Kirghiz Korean Lithuanian Myanmar Norwegian Polish Portuguese (Brazil) Portuguese (Portugal) Romanian Russian Serbian (Cyrillic) Serbian (Roman) Slovak Slovenian Spanish Swahili Swedish Tagalog Thai Turkish Ukrainian Vietnamese Xhosa Yoruba vakaViti\nNOVEBA 1, 2017\nNIU YOKA—Era volitaka na iVakadinadina i Jiova ena ika31 ni Okotova na valetaba 16 era dau vakatawana na lewenivuvale e Peceli ena 21 Clark Street e Brooklyn Heights. A otela tu ena dua na gauna na vale qori, sa sivia qo e vasagavulu na yabaki na nodra tawana voli mai na iVakadinadina i Jiova. Na itaratara ni vale qo e vaka ga na nodra vale na kai Roma.\nA dola ena 1928 na tabavale qo qai vakatokai me Leverich Towers Hotel. Oti vakalailai a veisau na yacana me Towers Hotel. A kilai tale ga me “Aristocrat of Brooklyn Hotels,” nira dau vakaicili kina e levu na tamata rogo. Ia ena veiyabaki ni 1970 a sega ni rawa ni ripeataki na vale qori.\nNi bera nira volia na iVakadinadina ena 1975, era dau redetaka e vica na tabavale qori mera vakavaletaki kina na veiqaravi ena valenivolavola liu. Era ripeataka vakarua na iVakadinadina na vale qori, na kena imatai a caka ena 1978, qai dua tale ena 1998.\nE kaya o David A. Semonian na mata ni iVakadinadina i Jiova: “Vei keimami na donui Brooklyn Heights, keimami na sega ni guilecava rawa na tabavale qo. E sega wale ga ni vale makawa, ia e itikotiko totoka qai marautaki. Neimami toki qo e vaka keimami sa sogota kina e dua na wase ni ivola me baleta na neimami vakaitikotiko e Brooklyn ena veigauna sa sivi.”\nE tokitaki na valenivolavola liu ni iVakadinadina i Jiova i Warwick, Niu Yoka ena 2016.\niMeli iMeli Volitaki e Dua na Nodra Tabavale Makawa na iVakadinadina i Jiova


Aisea 40 | iVolatabu ena Internet | Vakadewa ni Vuravura Vou\nRa vakacegui na tamata ni Kalou (1-11)\nDua na domo ena vanua talasiga (3-5)\nCecere ni Kalou (12-31)\nVeimatanitu e vaka na mata ni wai ena itakitaki (15)\nTiko mai cake na Kalou, toka e ra “na vuravura mokimokiti” (22)\nKalokalo kece e tiko na yacadra (26)\nSega ni oca na Kalou (28)\nSolia tale na igu na nuitaki Jiova (29-31)\n40 “Moni vakacegui ira, moni vakacegui ira na noqu tamata,” e tukuna na nomuni Kalou.+ 2 “Moni vosa* vei Jerusalemi me tara na lomana,Moni tukuna vua ni sa oti na nona gauna ni oca,Sa saumi na nona cakacala.+ Ni taura o koya na isau taucoko ni nona ivalavala ca kece mai na liga i Jiova.”+ 3 Na domo i koya e kacivaka voli ena vanua talasiga: “Ni caramaka* na sala i Jiova!+ Vakadodonutaka na gaunisala levu+ ni noda Kalou ena vanua dravuisiga.+ 4 Me vakarewaicaketaki na buca keceMe vakarewairataki na ulunivanua kei na delana kece. Me vakatautauvatataki na vanua sukusukuraKei na vanua kikilo me buca.+ 5 Ena vakatakilai na lagilagi i Jiova,+Era na raica vata na tamata kece,+Ni tukuna na gusu i Jiova.” 6 Ni rogoca! E kaya tiko e dua: “Kacivaka!” E taroga e dua tale: “Na cava meu kacivaka?” “Sa co drokadroka ga na tamata kece. E vaka na senikau ni vanua na dei ni nodra loloma kece.+ 7 Sa malai na co drokadrokaSa mira na sena,+Ni uvuca na icegu nei Jiova.+ Nira co drokadroka dina ga na tamata. 8 Sa malai na co drokadrokaSa mira na sena. Ia na vosa ni noda Kalou e tudei me tawamudu.”+ 9 Mo cabeta na ulunivanua cecereO iko na yalewa o kauta tiko na itukutuku vinaka baleti Saioni.+ Mo tabalaka vakaukaua na domomuO iko na yalewa o kauta tiko na itukutuku vinaka baleti Jerusalemi. Tabalaka na domomu, kua ni rere. Mo kacivaka ina koro e Juta: “Qo na nomuni Kalou.”+ 10 Raica! Ena lako mai na Turaga Cecere Duadua o Jiova ena kaukauaEna veiliutaki na ligana ena vukuna.+ Raica! E tiko vua na icoviKei na isau me solia e tu e matana.+ 11 Ena qarava* na nona qelenisipi+ me vaka na ivakatawa. Ena kumuni ira vata na lami e liganaEna keveti ira e lomaserena. Ena tuberi ira vakamalua na vakasucuma tiko na luvedra.+ 12 O cei e vakarautaka na wai ena qeteqeteniligana,+E vakarautaka na lomalagi ena iqaqaloniligana?* O cei e vakarautaka na kuvuniqele kei vuravura,+Se vakarautaka na ulunivanua ena ivakarauKei na veidelana ena ivakarau bibi? 13 O cei e vakarautaka* na yalo i JiovaO cei e vakavulici koya rawa me nona daunivakasala?+ 14 E taro ivakasala vei cei me yalomatua kinaSe o cei e vakavulici koya ena ivalavala ni lewadodonuSe vakavulici koya me kilakaSe vakaraitaka vua na sala ni yalomatua dina?+ 15 Raica! Na veimatanitu era vaka e dua na mata ni wai mai na itakitaki,Me vaka na kuvuniqele mamare ena ivakarau bibi.+ Raica! E laveta na veiyanuyanu o koya me vaka ga na kuvuniqele matailalai. 16 E sega mada ga ni veirauti o Lepanoni me waqa tiko kina na bukaE lailai na kena manumanu kila me isoro kama. 17 Na veimatanitu kece e ka wale vua,+E okata mera tawayaga, se sega na betedra.+ 18 Oni vakatauvatani cei kei na Kalou?+ Oni na vakatauvatani koya kei na cava?+ 19 E bulia na matakau na mataiNa matai ni kaukamea e boroya kina na koula,+Qai botana ena sinucodo siliva. 20 E digia e dua na kau me nona cau.+ Na kau ena sega ni vuca. E qara e dua na matai maqosa Me vakarautaka e dua na ivakatakarakara ceuti ena sega ni bale.+ 21 Oni sega ni kila? Oni sega ni rogoca? E sega ni tukuni vei kemuni mai na ivakatekivu? Oni se sega ni kila mai na gauna e tauyavu kina o vuravura?+ 22 E tiko mai cake e dua, e toka e ra na vuravura mokimokiti,+O ira na lewena era vaka na vodreE tevuka tiko o koya na lomalagi me vaka na isulu mamareE birika me vaka na valelaca me itikotiko.+ 23 E vakalolovirataki ira na vakailesilesi liu,E vakatawayagataki ira na turaganilewa* e vuravura. 24 Era sega mada ga ni tei,Era sega mada ga ni kaburaki,E sega ni ti sobu na tolodra ina qele,Nira uvuci era malai sara,Ena vukataki ira na cagi me vaka na vunicovuata.+ 25 “Oni vakatauvatani au kei cei me keirau tautauvata?” e kaya o koya na Yalosavasava. 26 “Moni tacake i lomalagi moni raica. O cei e buli ira qori?+ O koya e kauti ira mai vakamataivalu ena kedra iwiliwili,E kacivi ira kece ena yacadra.+ Ena nona kaukaua levu kei na nona igu vakatubuqoroqoro,+E sega ni dua e yali. 27 Na cava o tukuna kina Jekope, na cava o kaya kina Isireli‘E tabonaki vei Jiova na noqu salaE sega ni lewai au vakadodonu na Kalou’?+ 28 O sega ni kila? O sega ni rogoca? O Jiova, o koya e bulia na iyalayala kei vuravura e Kalou tawamudu.+ E sega ni oca se wawale.+ E sega ni dikevi* rawa na ka e kila tu.+ 29 E solia na kaukaua vei koya e ocaKei na igu levu vei ira na malumalumu.+ 30 Era na oca era na wawale na gonetagane,Era na tarabe ra qai bale na cauravou, 31 Ia o ira na nuitaki Jiova era na vakaukauataki tale. Era na vuka e tabadra me vaka na ikeli.+ Era na cici era na sega ni wawaleEra na taubale era na sega ni oca.”+\n^ Se “Moni vosa vakamalua.”\n^ Na veiyawaki ni mua ni idovidovi ni kakana kei na ilolokunimate ni dede na liga. Raica na iKuri B14.\n^ Se rawa ni “kila.”\n^ Se “iliuliu.”\n^ Se “sega ni katumi rawa.”


Ka tukuna, "Kevaka o ni sa vakarorogo vakavinaka ki na domo i Jiova na nomuni Kalou ka cakava na vei ka sa dodonu vua, ka solia na daligamuni ki na Nona i vakaro ka maroroya na nona lewa, Au na sega ni vakatauvimatetaki kemuni ena dua na mate sa dauveitauvi mai Ijipita, Ni sai Au o Jiova sa dauveivakabulai mai na tauvimate." Lako Yani 15:26\n"Mo lesu tale ka tukuna vei Esekaia na nodra i liuliu na Noqu tamata, 'Sa tukuna vakaoqo o Jiova, na Kalou nei Tevita na tamamu: "Au sa rogoca na nomu masu, Au sa raica na wai ni matamu, Au na vakabulai iko vakaidina. Ena i katolu ni siga o na cabe cake kina vale i Jiova. 2 Tui 20:5\nSa levu na nona vakararawataki na yalododonu, o Jiova sa vakabulai ira mai na dredre kece oqo. Same 34:19\nSa vosota na nomu caka cala kecega, Sa vakabulai iko mai na kemu mate kecega, Same 103:3\nSa tala na Nona vosa, ka sa vakabulai ira ka vakagalalataki ira mai na veivakarusai. Same 107:20\nSa dau solia na kaukauwa vei ira era sa malumalumu, kei ira e sega vei ira na yalo e gu sa vakatubura o Koya na yalo qaqa. Aisea 40:29\nIa sa vakamavoataki o Koya ena vuku ni noda talaidredre, ka sa vakadrakusitaki ena vuku ni noda caka cala, sa tau Vua na cudruvi sa vuni noda veivinakati tale, ia na we ni kena kuita eda sa vakabulai kina. Aisea 53:5\nNi'u na vakamavotaka na nomu mavoa ia Au na vakabulai iko,' sa tukuna o Jiova; 'Io, ka ni ra cavuti iko mo luveniyali, "Oqo o Saioni ka sa sega e dua me lakova."' Jeremaia 30:17\nIo, vei kemudou sa rerevaka na Yacaqu, na Matanisiga Ni Yalododonu ena cadra mai vei kemudou, Sa tiko e tabana na veivakabulai, Dou na vakani vakavinaka ni dou sa lako yani, ka dou na levulevu me vaka na luve ni bulumakau sa qaravi vinaka. Malakai 4:2\n"Na veivakatakilakila oqo era na cakava o ira sa vakabauta: era na cemuri ira na tevoro ena Yacaqu; ka era na vosataka na veivosa vovou; "Era na taura cake na gata e vuqa; kevaka mera na gunuva na wai gaga ni veivakamatei, ena sega ni na vakaleqai ira; ena vakabulai o ira sa tauvimate, ni ra sa tabaki ena ligadra." Marika 16:17-18\nIa ni sa raici ira, sa tukuna vei iratou, "Dou lako, ka la'ki vakaraitaki kemudou vei ira na bete." Ena gauna e ratou sa lako tiko kina, a ra sa savasava mai. Luke 17:14\nSa tukuna vua o Pita, "Inia sa vakabulai iko o Jisu Karisito mo tucake ka samaka vakavinaka na nomu i davodavo." Bera ni cavuka na vosa i Pita sa tucake o koya ni sa vakabulai. Cakacaka 9:34\nIa, de'u na vakadokadokai vakalevu ena levu ni ka sa vakatakilai vei au, sa qai dua na voto ni kau sa mai votoka na yagoqu, e dua nai talai i Setani me vakararawataki au, me'u kakua ni dokadoka kina. Ena vuku ni ka oqo au masu vakatolu vua na Turaga me kau tani vei au. Sa qai tukuna mai vei au o Koya, "Sa rauti iko ga na Noqu loloma ni sa qai taucoko na Noqu Kaukauwa vua e dua e malumalumu." O koya oqo e ka marautaki vei au me'u dokadokataka ga na noqu malumalumu, me tiko kina vei au na kaukauwa i Karisito. 2 Koronica 12:7-9\nKa vakadodonutaka na sala ki na yavamuni, me yaco kina na veika sa damele me kua ni lutu sara, me vakabulai ga. Iperiu 12:13\nE dua li vei kemudou sa tauvimate? Me kacivi mai o ira na qase ni Soqosoqo Lotu me ra qai masulaki koya, ka me ra lumuti koya e na waiwai e na yaca ni Turaga. Na masu ni vakabauta e na vakabulai koya sa tauvimate, e na vakaturi koya cake na Turaga. Kevaka e i valavala ca, e na vosoti o koya. Dou dui vakatusa na nomudou i valavala ca, ka veimasulaki, mo dou vakabulai kina. Sa yaga vakalevu na nona masu vagumatua na tamata yalododonu. Jemesa 5:14-16